hotchpotch/miracl-hf-unified huggingface dataset:
হোল্কার
হোল্কার রাজ্য ছিলো প্রথমে মারাঠা রাজা এবং পরবর্তীতে ইন্দোরের মহারাজা কর্তৃক শাসিত, যেটি ১৮১৮ সাল পর্যন্ত মধ্য ভারতের মারাঠা সাম্রাজ্যের একটি স্বাধীন সদস্য এবং পরবর্তীকালে শাসন ক্ষমতা দখরকারী ব্রিটিশদের একটি অধীনস্থ সামন্তরাজ্য হিসেবে পরিচিত। এই রাজত্বটি স্থাপন করেন মালহার রাও, যিনি ১৭২১ সালে [মারাঠা সাম্রাজ্য[মারাঠা সাম্রাজ্যের]] পেশোয়ায় চাকুরীতে যোগ দেন, এবং দ্রুত সুবেদার পদে পদোন্নতি লাভ করেন। এই রাজ্যের নাম শাসকের নামের সাথে যুক্ত হতো, যাদের সাধারণভাবে সম্বোধন করা হতো "হোল্কারের মহারাজা" বলে। সরকারিভাবে তাদের পূর্ণ পদবী ছিলো "মহারাজাধিরাজ রাজ রাজেশ্বর সাওয়াই শ্রী (ব্যক্তির নাম) হোল্কার বাহাদুর, ইন্দোরের মহারাজা", যা উপনিবেশিক ধাঁচে "হিজ হাইনেস" দিয়ে শুরু করা হতো।
ব্রিটিশ শাসনাধীন সময় হোল্কারের মহারাজা ১৯ বার তপোধ্বনিসহ (স্থানীয়ভাবে ১৯ বার তপোধ্বনিসহ) অভিবাদন পেতেন। ইন্দোর রাজ্য ১৯৪৮ সালের ১৬ জুন সদ্য প্রতিষ্ঠিত ভারতীয় সরকারের সাথে একীভূত হয়।
বিলাওয়াল ভাট্টি
বিলাওয়াল ভাট্টি (; জন্ম ১৭ সেপ্টেম্বর ১৯৯১, পাঞ্জাব) হলেন একজন পাকিস্তানি আন্তর্জাতিক ক্রিকেটার। ভাট্টি এমন একজন অল-রাউন্ডার যিনি ১৪০ কেপিএস গতিতে বল করতে পারেন এবং নিচের সারির ব্যাটসম্যান হিসেবেও ভাল ব্যাট করতে পারেন। তিনি তার একদিনের আন্তর্জাতিক ক্রিকেটে আত্মপ্রকাশ করেন কেপটাউনে দক্ষিণ আফ্রিকার বিরুদ্ধে ২০১৩ সালের ২৪ নভেম্বর তারিখে এবং টি-২০ আই জোহনেসবার্গে একই দলের বিরুদ্ধে ২০১৩ সালের ২০ নভেম্বর। তিনি প্রথম ওডিআই খেলায় ব্যাট হাতে ২৫ বলে ৩৯ রান এবং বোলিংয়ে ৩৭ রানে ৩ উইকেট নিয়ে একজন অল-রাউন্ডার হিসেবে অসাধারণ ভূমিকা রাখেন।
২০১০ সালের নভেম্বরে চীনে অনুষ্ঠিতব্য এশিয়ান গেমস পুরুষদের খেলায় পাকিস্তান শ্রীলঙ্কাকে হারিয়ে ব্রোঞ্জ মেডেল লাভ করে যাতে বিলাওয়াল ভাট্টির অবদান ছিল অনন্য। পাকিস্তান তৃতীয় অবস্থানে থেকে ব্রোঞ্জ লাভ করেন।
বাংলাদেশ টেক্সটাইল বিশ্ববিদ্যালয়
বাংলাদেশ টেক্সটাইল বিশ্ববিদ্যালয় (Bangladesh University of Textiles; সংক্ষেপেঃ 'বুটেক্স' - 'BUTEX') বাংলাদেশের একটি শীর্ষস্থানীয় সরকারি প্রকৌশল বিশ্ববিদ্যালয়। এটি টেক্সটাইল প্রকৌশল শিক্ষায় দেশের প্রথম ও একমাত্র পাবলিক বিশ্ববিদ্যালয়।
১৯২১ সালে ব্রিটিশ শাসনামলে 'উয়েভিং স্কুল' নামে ঢাকার নারিন্দায় একটি প্রতিষ্ঠানটি চালু হয়েছিল। সময়ের পরীক্রমায় প্রতিষ্ঠানটি আজ বাংলাদেশ টেক্সটাইল বিশ্ববিদ্যালয়ে পরিণত হয়েছে৷ পাকিস্তান সরকার ক্ষমতা লাভের পর ১৯৫০ সালে এর নামকরণ করা হয়, 'ইস্ট পাকিস্তান টেক্সটাইল ইন্সটিটিউট'৷ পরবর্তিতে ১৯৬০ সালে প্রতিষ্ঠানটিকে তেজগাঁও শিল্পাঞ্চলের বর্তমান ক্যাম্পাসে স্থানান্তর করা হয়৷ ১৯৭৮ সাল থেকে এখানে চার বছর মেয়াদী বি.এসসি কোর্স চালু করা হয় এবং নামকরণ করা হয় 'কলেজ অফ টেক্সটাইল ইঞ্জিনিয়ারিং অ্যান্ড টেকনোলজি'(CTET)। দেশের চলমান অর্থনীতিতে পোশাক শিল্পের গুরুত্ব বিবেচনা করে ২০১০ সালে টেক্সটাইল ইন্সটিটিউটকে বিশ্ববিদ্যালয়ে পরিণত করার প্রস্তাব করা হলে বিলটি জাতীয় সংসদে সর্বসম্মতিক্রমে পাস হয়। মহামান্য রাষ্ট্রপতির স্বাক্ষরের মাধ্যমে ২০১০ সালের ৫ অক্টোবর ‘বাংলাদেশ টেক্সটাইল বিশ্ববিদ্যালয় বিল’ টি চূড়ান্তভাবে পাস হয়, যা ২২ ডিসেম্বর, ২০১০ থেকে কার্যকর হয়। এ জন্য প্রতি বছর ২২ ডিসেম্বর 'টেক্সটাইল বিশ্ববিদ্যালয় দিবস' হিসেবে পালন করা হয়। ২০১১ সালের ১৫ মার্চ, গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা ‘বাংলাদেশ টেক্সটাইল বিশ্ববিদ্যালয়’(BUTex) – এর আনুষ্ঠানিক উদ্বোধন করেন। বর্তমান সময়ে বাংলাদেশ টেক্সটাইল বিশ্ববিদ্যালয় আধুনিক মানে‌র টেক্সটাইল ইঞ্জিনিয়ার গড়ে তুলে বাংলাদেশের পোশাক শিল্পের অগ্রগতিতে অসামান্য ভূমিকা রাখছে।
বর্তমানে তিনটি অনুষদের অধীনে নয়টি বিষয়ের উপর বি.এসসি. ইন টেক্সটাইল ইঞ্জিনিয়ারিং কোর্স চালু আছে, যা আট সেমিস্টারে বিভক্ত৷ প্রতিবছর ৬ মাস অন্তর অন্তর ২টি সেমিস্টার হয়। সাধারণত বছরগুলোকে লেভেল এবং সেমিস্টার গুলোকে টার্ম বলা হয়; অর্থাৎ ৪টি লেভেল-এ ৮টি টার্ম পরীক্ষা হয়ে থাকে।শিক্ষার্থীদের আবাসনের জন্য চারটি আবাসিক হল রয়েছে; ছেলেদের জন্য রয়েছে তিনটি হল এবং মেয়েদের জন্য একটি। ‘শহীদ আজিজ হল’, ‘জি,এম,এ,জি ওসমানী হল’ এবং ‘সৈয়দ নজরুল ইসলাম হল’ ছেলেদের জন্য; আর মেয়েদের জন্য রয়েছে ‘শেখ হাসিনা হল’৷ ‘সুবাহান আলি হল’ নামে নতুন আরো একটি হল তৈরীর পরিকল্পনা করা হয়েছে।
হাইলাকান্দি জেলা
হাইলাকান্দি (সিলেটী:ꠢꠣꠁꠟꠣꠇꠣꠘ꠆ꠖꠤ) আসামের বরাক উপত্যকার একটি জেলা। এই জেলা আসামের একেবারে দক্ষিণ দিকে অবস্থিত। এর সদর হাইলাকান্দি নগর রাজ্যের রাজধানী গুয়াহাটি থেকে প্রায় ৩৫০ কি.মি. নিকটে। জিলাটির অবস্থিতি বরাক উপত্যকার মাঝামাঝিতে।এর উত্তর এবং উত্তর-পূর্ব দিকে বরাক নদী এবং কাছাড় জেলা অবস্থিত। দক্ষিণ এবং দক্ষিণ-পূর্বে মিজোরাম রাজ্য। পশ্চিমে করিমগঞ্জ জেলা।
১৯৮৯ সনে আসাম সরকার একে জেলা ঘোষণা করে। এর পূর্বে এটি আসামের কাছাড় জেলার একটি মহকুমা আছিল। মহকুমা হিসাবে এটি আসামের অন্যতম পুরোনো মহকুমা। ১৮৬৯ সনে এই মহকুমাটি গঠন করা হয়েছিল।
হাইলাকান্দি নামটির সমন্ধে অনেককটা জনরব শুনা যায়। তারই একটা অনুসারে, বরাক নদীর বানের পরে বাচিবার জন্য বাঁধের স্থানীয় নাম "আইল" বা "হাইল" এবং বড়ো-কছারী ভাষার "কান্দি" (কঠিয়া তলী, ধাননি পথার)র থেকে "হাইলাকান্দি" নামের উৎপত্তি। অন্য কিছুর মতে, জিলাটির নামটি কুকি শব্দ "হালাম" (সরু রাজ্য, ক্ষেত্ৰ বা অঞ্চল) এবং "কুন্দিয়া" (হালোয়া তলী)র থেকে এসেছে। অন্য একটা সূত্ৰ মতে, এখানে প্ৰচুর পরিমানে উৎপন্ন হয় শালি ধান এবং সেখান থেকেই "শাইল কান্দি" এবং কালক্ৰমে আজিকার নামটি হয়েছে।
গোলাঘাট জেলা
গোলাঘাট জেলা হচ্ছে উত্তর-পূর্ব ভারতের আসাম রাজ্যের মধ্যাঞ্চলে অবস্থিত একটি জেলা। আসামের ২৭টি জেলার ভিতরে এই জেলা অন্যতম। এই জেলার তিনটা মহকুমা হলো গোলাঘাট, ধনশিরী এবং বোকাখাট। জিলার সদর এলাকা গোলাঘাট নগর। জেলাটির আয়তন ৩৫০২ বৰ্গ কিঃমিঃ। ১৯৮৫ সনে জেলা ঘোষিত হয়। এই জেলার জনসংখ্যা ২০১১ সনের লোকগণনা অনুসারে ১০,৫৮,৬৭৪ জন। এর মধ্যে ৫,৩৯,৯৪৯ জন পুরুষ এবং ৫,১৮,৭২৫ জন মহিলা।
গোলাঘাট নামটির উ‍ৎপত্তির এক মনোরম কাহিনী আছে। ১৯ শতকের মাঝামঝিতে মাড়োয়ারি ব্যবসায়ীসকলে ধনশিরী নৌকা ঘাটের নিকটে কিছু "গোলা" অৰ্থাৎ সরু দোকান পেতেছিল। এই স্থানে পরে নগর গড়লে গোলাঘাট নামে পরিচিত হয়।
১৬ শতকে এই দৈয়াং-ধনশিরী উপত্যকা আহোম রাজ্যে শামিল হয়। আহোমসকলে এই স্থান কছারী সকলের পরে দখল করে। আহোমের রাজত্বকালে এই স্থানের শাসনের দায়িত্ব মরঙীখোয়া গোহাঁই-এর ছিল।
ইংরাজ শাসনকালে এই দৈয়াং-ধনশিরী উপত্যকা বৃহত্তর শিবসাগর জেলার অন্তৰ্গত ছিল। ১৯৮৭ সনের ১৫ আগষ্ট গোলাঘাটকে একটি জেলা ঘোষণা করা হয়।
গোলাঘাট জিলাটি চারটা আসাম বিধান সভা সমষ্টির অন্তৰ্গত: বোকাখাট, সরুপথার, গোলাঘাট এবং খুমটাই। এই চারটা সমষ্টি কলিয়াবর লোকসভা সমষ্টির অন্তৰ্গত।
হ্যাংসন ডুং
হ্যাংসন ডুং ( () বিশ্বের সবচেয়ে বড় গুহা যেটি ভিয়েতনামের কোং বিন প্রদেশের বো টাচ জেলায় এই গুহা নেটওয়ার্কের অবস্থান। হো-খানহ নামে এক ব্যক্তি ১৯৯১ সালে গুহাটি প্রথম আবিস্কার করেন।
ব্রিটিশ গুহা গবেষণা সংগঠনের প্রধান হাওয়ার্ড ও ডেভ লেমবার্ট ১০-১৪ এপ্রিল ২০০৯ সালে বিশ্বের বৃহত্তম এই গুহা নেটওয়ার্কে আয়তন ও প্রশস্ততা পরিমাপ করতে সমীক্ষা শুরু করেন। কিন্তু তাদের পর্যবেক্ষণ একটি বড় ক্যালসাইট পাচিলের কারণে থেমে যায়। 
ভিয়েতনামের জাতীয় উদ্যান ফুং না কিং ব্যাংয়ের পাশেই হ্যাংসন ডুংয়ের অবস্থান। গুহার মধ্যে রয়েছে অনেক সুড়ঙ্গপথ, যে সব পথ দিয়ে অতি সহজেই ভিয়েতনামের এক প্রদেশ থেকে অন্য প্রদেশে যাতায়াত করা যায়। 
হ্যাংসন ডুংয় ২০০ মিটারের বেশি উচ্চতাবিশিষ্ট এবং ১৫০ মিটার চওড়া, সব মিলিয়ে ৫.৬ কিলোমিটার। গুহাটি প্রায় ১৫০টি গুহার সমন্বয়ে গঠিত। বিভিন্ন গবেষক দল গুহাটির আয়তন পরিমাপ করতে পারলেও এর শেষ খুঁজে বের করতে পারেনি। গুহাটি আবিষ্কারের আগে মালয়েশিয়ার ডির গুহা ছিল বিশ্বের সবচেয়ে বড় গুহা। 
গবেষণা দল গুহাটিকে বিপদজনক আখ্যা দেন কারণ তারা আবিস্কারের সময় নানা বিপদ-আপদের সম্মুখীন হন। গুহার মধ্যে গবেষণা দল বিষধর সাপ, বড় মাকড়সা, বিভিন্ন প্রাণী ও অপরিচিত বৃক্ষ দেখতে পান। গুহার মধ্যে ছোট পানির ফোয়ারাও দেখতে পান।
যোরহাট জেলা
যোরহাট জেলা আসাম রাজ্যের সাতাশটি জেলার ভিতরের একটি। এর সদর স্থানের নাম যোরহাট। যোরহাট জেলাকে আসামের "সাংস্কৃতিক প্ৰাণকেন্দ্ৰ" বলেও বলা যায়। জেলাটি তিনটা মহকুমাতে ভাগ করা হয়েছে: যোরহাট, মাজুলী এবং তিতাবর। পূৰ্বে যোরহাট শিবসাগর জেলার অন্তৰ্গত একটা মহকুমা ছিল। ১৯৮৩ সনে এটিকে এক আলাদা জেলারূপে স্বীকৃতি দেয়া হয়। জেলাটির মোট আয়তন হচ্ছে ২৮৫২ বৰ্গ কিঃমিঃ। ২০০১ সনের লোকগণনা মতে যোরহাট জেলার জনসংখ্যা হচ্ছে ১০,০৯,১৯৭ জন।
যোরহাট জেলার আয়তন হচ্ছে ২৮৫২ বর্গ কিঃমিঃ। বার্ষিক বৃষ্টিপাতের হার ২০২৯ মি:মি:। উত্তর-পশ্চিম মৌসুমী বায়ুর প্রভাব এখানে বেশি। তাপমাত্রা ৯ৰ পৰা ৩৯ হতে পারে। জিলাটির উত্তর দিকে ব্রহ্মপুত্র নদীর মাঝে পৃথিৱীৰ বৃহত্তম নদীদ্বীপ মাজুলী অবস্থিত। মাজুলীর আয়তন হচ্ছে ৯২৪.৬ বৰ্গ কি:মি" এবং জনসংখ্যা প্ৰায় ১.৫০ লাখ।
যোৰহাট নগৰৰ উত্তৰ দিশত ব্ৰহ্মপুত্ৰ নদীৰ মাজত পৃথিৱীৰ বৃহত্তম নদীদ্বীপ মাজুলী অবস্থিত। ইয়াৰ মাটিকালি ১২৫০ বৰ্গ কিল'মিটাৰ আৰু জনসংখ্যা প্ৰায় ১,৫০,০০০ । চাহৰ বাদে যোৰহাটৰ মুখ্য খাদ্য-শস্য হল ধান। বাৰ্ষিক বৃষ্টিপাতৰ হাৰ ২০২৯ মিমি.।
১৯৯৭ সালে হোলোঙাপার গিবন অভয়ারণ্যটি অভয়ারণ্যের মর্যদা লাভ করে। অঞ্চলটি বিভিন্ন চিরসবুজ গাছ ও বাঁশ গাছ দ্বারা পরিপূর্ণ। ১৯২৪ সনে অরণ্যটির বিকাশের জন্য বৃক্ষরোপন করা হয়। প্রাকৃতিক বৃক্ষরোপনের ফলে এখানে জৈববৈচিত্রের এক পরিপূর্ন অরণ্যের সৃষ্টি করে। ১৯ শতিকায় এখানে আরও বনাঞ্চল সংযুক্ত হওয়ার ফলে ১৯৯৭ সনে এর আয়তন প্রায় ২০৯৮.৬২ হয়। তথাপিও অরণ্যটি পাঁচটি ভাগে বিভক্ত। জৈববৈচিত্রে ভরপুর এই অরণ্যে ভারতের একমাত্র গিবন হলো উল্লুক বান্দর ও উত্তর-পূর্ব ভারতের একমাত্র নিশাচর প্রাইমেট বাংলা লজ্জাবতী বানর দেখা যায়। এখানে পাওয়া আরেক শ্রেণীর প্রাইমেট হচ্ছে খাটোলেজি বানর (), অসমীয়া বানর (), রেসাস বানর বা লাল বানর ইত্যাদি। অভয়ারন্যটিতে ভারতীয় বাঘ, ভারতীয় হাতি ও চিতাবাঘ, দেশি বন শুকর ও অনেক প্রজাতির স্তন্যপায়ী প্রাণী দেখা যায়। অভয়ারণ্যটিতে কমেও ২১৯ প্রজাতির পাখি ও কয়েক ধরনের সাপ দেখা যায়।
রাজগুরু অগ্রবংশ মহাথের
রাজগুরু ভদন্ত অগ্রবংশ মহাথের ১৯৫৬ সালে ইয়াংগুন, মায়ানমারের অনুষ্ঠিত ষষ্ঠ বৌদ্ধ কাউন্সিলে পূর্ব পাকিস্তানের (বর্তমানে বাংলাদেশ) একজন প্রতিনিধি।
রাজগুরু ভদন্ত অগ্রবংশ মহাথের পার্বত্য চট্টগ্রামের কুতুবদিয়া নামক একটি গ্রামে ১১ই নভেম্বর ১৯১৩ সালে জন্মগ্রহণ করেন। তাঁর বাবার নাম রুদ্র শিঙ মাহাজন এবং মা ইচ্ছবতি তংচঙ্গা। তিনি বগলতলি বৌদ্ধ বিহারে ১৯৪২ সালের বৈশাখি পূর্নিমায় ভিক্ষু হয়েছিলেন।
ভদন্ত ১৫ই জুন ১৯৪৭ সালে বার্মায় (বর্তমান মায়ানমার) উচ্চ শিক্ষার জন্য যান। ১৯৫৪ থেকে ১৯৫৬ পর্যন্ত ষষ্ঠ বৌদ্ধ পরিষদের প্রোটোকল বিভাগে কাজ করেছেন। ১২ বছর তিনি ত্রিপিঠক সাহিত্য চর্চা করেছেন। ২৬ই ডিসেম্বর ১৯৫৭ সালে তিনি বাংলাদেশে ফিরে আসেন। পার্বত্য চট্টগ্রামে ১৯৫৮ সালে চাকমা রাজা ত্রিদিব রায়ের অনুরোধে তিনি রাজ বিহারে অধ্যক্ষ হিসেবে যোগদান করেন।
ভদন্ত রাজগুরু অগ্রবংশ মহাথের ৮৮ বছর বয়সে রাঙ্গামাটিতে রাজ বিহারে, ৫ই জানুয়ারি ২০০৮, শনিবার রাত ৯ ঘটিকায় পরলোকগমন করেন।
শিবসাগর জেলা
শিবসাগর জেলা {উচ্চারণ: ˈsɪvəˌsʌgə(r) or ˈʃɪvəˌsʌgə(r)} (), ভারতের অসম রাজ্যের একটি প্ৰশাসনিক জিলা৷ ঐতিহাসিকভাবে একটি অতি গুৰুত্বপূৰ্ণ জেলা। ছয়শ বছরের আহোম রাজবংশের বহু উত্থান-পতনের সাক্ষী এই শিবসাগর। সমগ্ৰ জিলাতে আসামের শাসনকালের অনেক স্থাপত্য, ভাস্কৰ্য, ময়দান, পুকুর, গড়, আলিবাট আদি স্থাপনা আছে।
স্বৰ্গদেবতা রুদ্ৰসিংহর মৃত্যুর শিবসিংহ রাজসিংহাসনে বসে। সিংহাসনে বহি চার গৰাকী কুঁৱৰী থকাৰ পিছতো স্বৰ্গদেও শিৱসিংহই চিনাতলীয়া নটৰ জীয়েক ফুলমতী বা ফুলেশ্বরিকে পৰ্বতীয়া কুঁবরি করে আনে।রাজার কুঁবরী হয়ে ফুলমতী নাম নেয় প্ৰমথেশ্বরী। ফুলেশ্বরী কুঁবরী কেবল সুন্দরী ছিলেন না, ছিলেন অতি বুদ্ধিমতী এবং উচ্চাভিলাষী। রাজ্যাভিষেক হবার ছমাস না হতেই 'ছত্ৰভঙ্গ যোগ' পরার চেলু উলিয়াই স্বৰ্গদেবতাকে রাজকাৰ্যের জন্য অব্যাহতি দিলেন এবং সোনা রূপার মোহর মেরে নিজে বড় রাজা হ'ল। কিন্তু এহেন প্ৰতাপী রাণীরও প্ৰতাপের এদিন শেষ হ'ল। প্ৰসব বেদনাতে জৰ্জরিত হয়ে ফুলেশ্বরী কুঁবরী ঢুকাই থাকিল। ফুলেশ্বরী কুঁবরীর মৃত্যুর পিছনে তেওঁরে ভনীয়েক দ্ৰৌপদীক স্বৰ্গদেবে বিবাহ করায়। রাণী হয়ে দ্ৰৌপদী অম্বিকা নাম নেয়। এইবার বড় রাজা হ'ল অম্বিকা। বড় রাজা হয়ে অম্বিকাই স্বামী শিবসিংহের নামে একটা পুকুর খোঁড়ে এবং তার পাড়ে দৌল নিৰ্মাণ করায়। এই পুকুরটায় হ'ল শিবসাগর পুখুৰী। আহোম শাসনের প্ৰশাসনীয় কেন্দ্ৰ আছিল রংপুর নগর। কারেংঘরকে কেন্দ্ৰ করে চারপাশের অঞ্চলটি ছিল তাহানির রংপুর। বৃটিশরা এসে প্ৰথমে শিবসাগৰ পুকুরের আশে-পাশে এই অঞ্চলের প্ৰশাসনীয় কেন্দ্ৰ স্থাপন করেছিল। তাঁরপর থেকে কালক্রমে এ অঞ্চলকে ধীরে ধীরে শিবসাগর নামে পরিচিত হয়।
শিবসাগরের অৰ্থনীতি প্ৰধানত তেল গাছ, চা, এবং কৃষির ওপরে নিৰ্ভরশীল৷২০১১ সনের লোকগণনা অনুসারে শিবসাগর জেলার জনসংখ্যা ১,১৫০,২৫৩ জন; ইয়াৰে পুরুষ ৫,৮৯,৪৫৪ জন এবং মহিলা ৫৬০,৭৯৯ জন। মহিলার সংখ্যা প্ৰতি ১০০০ পুরুষের বিপরীতে ৯৫১ জনী। জন-ঘনত্ব প্ৰতি বৰ্গ কিঃমিঃ-এ ৪৩১ জন। প্রতি বছরে জনসংখ্যা বৃদ্ধির হার ৯.৩৭%। স্বাক্ষরতার হার ৮১.৩৬%।
জিলা সদর
শিৱসাগর জেলা ৩টা মহকুমা নিয়ে গঠিত-
জিলাটির উন্নয়ন খণ্ড ৮ টা 
সেইকয়টা হচ্ছে
শিবসাগর জিলার মোট পৌর নগর ৬ খান 
জেলাটি বিধানসভার মোট সমষ্টি ৬টা- 
শিবসাগরের বৰ্তমানের উপায়ুক্ত-যতীন্দ্ৰ লহকর 
আরক্ষী অধীক্ষক-অখিলেষ সিং
নলবাড়ি জেলা
নলবাড়ি জেলা () আসামের একটি প্ৰশাসনিক জেলা।
জেলাটির আয়তন হচ্ছে ৯৯৯.৯০ বৰ্গ কিঃমিঃ। ২০০১ সনের লোকগণনা মতে জিলার মোট জনসংখ্যা ১১৩৮১৮৪ জন। বাৰ্ষিক বৃষ্টিপাত হচ্ছে ১৫০০ মিঃমিঃ এবং গড় আৰ্দ্ৰতা ৮০%।জেলার দক্ষিণ দিকে ব্ৰহ্মপুত্ৰ নদী বয়ে গেছে। অন্যান্য প্ৰধান নদী হ'ল পাগলদিয়া, নোনা, বরলীয়া, বুঢ়াদিয়া, টিহু।
২০১১ সনের লোকগণনা অনুসারে নলবাড়ি জেলার জনসংখ্যা ৭৬৯,৯১৯ জন; এর মধ্যে পুরুষ ৩৯৫,৮০৪ জন এবং মহিলা ৩৭৪,১১৫ জন। মহিলার সংখ্যা প্ৰতি ১০০০ পুরুষের বিপরীতে ৯৪৫ জন। জন-ঘনত্ব প্ৰতি বৰ্গ কিঃমিঃ-এ ৭৬৩ জন। দশ বছরে জনসংখ্যা বৃদ্ধির হার ১১.৭৪%। স্বাক্ষরতার হার ৭৩.৮৫%।
কুশল পেরেরা
কুশল জেনিথ পেরেরা (; জন্ম: ১৭ আগস্ট, ১৯৯০) শ্রীলঙ্কার ক্রিকেটার হিসেবে আন্তর্জাতিক ক্রিকেট খেলছেন। শ্রীলঙ্কা জাতীয় ক্রিকেট দলের অন্যতম সদস্য হিসেবে তিনি মূলতঃ উইকেট-কিপারের দায়িত্ব পালন করছেন। পাশাপাশি বামহাতি ব্যাটসম্যান হিসেবে দলের অগ্রযাত্রায় অন্যতম ভূমিকা রাখছেন।
পান্নিপিটিয়া এলাকার ধর্মপাল বিদ্যালয়ে অধ্যয়ন করেন। পরবর্তীতে মর্যাদাশীল রয়্যাল কলেজ কলম্বোতেও পড়াশোনা করেন তিনি। এ সময় তিনি রয়্যাল-থোমিয়ান দলের হয়ে ক্রিকেট খেলেন। ওয়েয়াম্বা ক্রিকেট দলের হয়ে প্রথম-শ্রেণীর ক্রিকেটে অংশগ্রহণের পাশাপাশি দলের প্রতিনিধিত্বকারী অন্যান্য দলেও খেলে থাকেন। সাম্প্রতিককালে রাজস্থান রয়্যালসের হয় ইন্ডিয়ান প্রিমিয়ার লীগে খেলছেন। গুরুতর আঘাতপ্রাপ্ত উইকেট-কিপার দীনেশ চন্ডিমালের অনুপস্থিতিজনিত কারণে ১৩ জানুয়ারি, ২০১৩ তারিখে অস্ট্রেলিয়া ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার।
মারাঠা
Md Nabiur Rahman
মারাঠা (; ভিন্ন বর্ণান্তরিতে: মারহাট্টা বা মাহরাট্টা) একটি ভারতীয় জাতি গোষ্ঠি, যাদের মহারাষ্ট্র রাজ্যে প্রধানত দেখা যায়।
'মারাঠা' শব্দটি দু'টি বিষয় সম্পর্কিত ক্ষেত্রে ব্যবহৃত্ হয়:
এবং
মারাঠারা প্রাথমিকভাবে ভারতীয় রাজ্য মহারাষ্ট্র, মধ্য প্রদেশ, গুজরাট, কর্ণাটক, ও গোয়া অঞ্চলে বসবাস গড়ে তোলে। আঞ্চলিক ও ভাষাগত প্রান্তিকীকরণের ফলশ্রুতিতে গোয়া এবং প্রতিবেশী কারওয়ার এলাকার জনগোষ্ঠি কোঙ্কন মারাঠা হিসেবেই বিশেষভাবে পরিচিত।
এসআরবিডি
স্যামসাং রিসার্চ অ্যান্ড ডেভেলপমেন্ট ইন্সটিটিউট বাংলাদেশ লিমিটেড বা এসআরবিডি () পান্থপথ, ঢাকায় অবস্থিত স্যামসাং ইলেকট্রনিক্স কোং লিঃ-এর ১২তম এবং সবচেয়ে নতুন গবেষণা ও উন্নয়ন কেন্দ্র। এটির কার্যপ্রণালীর জুন, ২০১০ সালে শুরু হয় এবং আনুষ্ঠানিকভাবে ফেব্রুয়ারি ২০১১ সালে উদ্বোধন করা হয়। এটি বাংলাদেশে একটি বহুজাতিক কোম্পানির প্রথম রিসার্চ অ্যান্ড ডেভেলপমেন্ট হাব।
এসআরবিডি ২০১১ সালে একশ বেশি ইঞ্জিনিয়ার নিয়ে কাজ শুরু করে এবং ২০১৩ সালের মধ্যে নিজেদের কর্মশক্তি এক হাজার ইঞ্জিনিয়ারদের বেশি করার একটি পরিকল্পনা করে। এই কেন্দ্রে এশিয়া, আফ্রিকা ও অস্ট্রেলিয়ার বাজারে মোবাইল ডিভাইসের জন্য সফটওয়্যারের বিকাশ করা হয়। এটি উন্নত প্রযুক্তির উপর দৃষ্টি নিবদ্ধ করে এবং অন্যান্য আইটি গবেষণা সঞ্চালন করে।
এটির পরিচালনার নীতি অনুযায়ী, এসআরবিডি বাংলাদেশী আইটি শিল্প এবং সফটওয়্যার ইঞ্জিনিয়ারদের অপরিমেয় সম্ভাবনা ব্যবহার করতে যাচ্ছে।
কোম্পানীটি নাম "স্যামসাং বাংলাদেশ রিসার্চ অ্যান্ড ডেভেলপমেন্ট সেন্টার লিমিটেড" থেকে পরিবর্তন ১ জানুয়ারি ২০১৩ সালে "স্যামসাং রিসার্চ অ্যান্ড ডেভেলপমেন্ট ইন্সটিটিউট বাংলাদেশ লিমিটেড" রাখা হয়।
তিনসুকিয়া জেলা
তিনসুকিয়া জেলা আসামের ২৭টি প্ৰশাসনিক জেলার মাঝে একটি। এর সদর স্থান হচ্ছে তিনসুকিয়া। তিনসুকিয়া জেলার আয়তন মোট ৩৭৯০ বৰ্গ কিলোমিটার (১৪৬০ বৰ্গ মাইল)। ১৯৮৯ সনে তিনসুকিয়াকে আসামের ২৩তম জেলা হিসাবে ঘোষণা করা হয়। শদিয়া এবং মাৰ্ঘেরিটা এর অন্য দুটা মহকুমা।
তিনসুকিয়া এবং ডিব্রুগড় জেলার বৃহৎ অংশ পূৰ্বে মটক রাজ্য অংশ ছিল। এর রাজধানী ছিল বেংমরা বা চাংমাই পথার।
ডিব্ৰুগড় জেলার আয়তন মোট ৩৭৯০ বৰ্গকিলোমিটার। এর দক্ষিণ-পূর্বে আছে অরুণাচল প্রদেশ, দক্ষিণ-পশ্চিমে ডিব্রুগড় জেলা এবং উত্তর ব্ৰহ্মপুত্ৰই পৃথক করা ধেমাজি জেলা। ব্ৰহ্মপুত্ৰর বাহিরে তিনসুকিয়ার মাঝে লোহিত, বুঢ়ী দিহিং এবং ডিব্ৰু নদী উপনদী বয়ে গেছে। জিলাটির মুখ্য বনাঞ্চলসমূহ হচ্ছে ডিব্রু-শইখোয়া জাতীয় উদ্যান, তরানি সংরক্ষিত বনাঞ্চল, বুঢ়ীদিহিং সংরক্ষিত বনাঞ্চল, দুবারমরা সংরক্ষিত বনাঞ্চল, লক্ষীপথার সংরক্ষিত বনাঞ্চল, কাকজান সংরক্ষিত বনাঞ্চল, ফিল'বারী সংরক্ষিত বনাঞ্চল আদি।
২০১১ সনের লোকগণনা অনুসারে তিনসুকিয়া জিলার মোট জনসংখ্যা ১,৩১৬,৯৪৮ জন, প্ৰায় মরিশাস দেশের সমান।
তিনসুকিয়াতে হিন্দু ধর্মের লোক ১,০২৯,১৪২ জন, খ্রিস্টান ধর্মের লোক ৬২,৪০৩ জন এবং ইসলাম ধর্মের লোক ৪০,০০০ জন আছে।
তিনসুকিয়া জেলার সদর স্থানের নাম তিনসুকিয়া। অন্য দুটা মহকুমা শদিয়া এবং মাৰ্ঘেরিটা। জিলাটির অন্য অন্য নগরাঞ্চলসমূহ হচ্ছে ডিগবৈ, জাগুন, ডুমডুমা এবং মাকুম। জিলাটির বৰ্তমানের উপায়ুক্ত এস এস মীনাক্ষী সুন্দরম এবং আরক্ষী অধীক্ষক পি পি সিং।
তিনসুকিয়া আসামের এখন উদ্যোগিক জেলা। ডিগবৈত ভারতের ভিতর পুরানো তেল শোধনাগার থাকার পরেও লিডু এবং মাৰ্ঘেরিটা কিছু স্থান কয়লা খনির জন্য বিখ্যাত। জেলাতে থাকা কেইটামান বৃহৎ ঔদ্যোগিক প্ৰতিষ্ঠান হচ্ছে ইণ্ডিয়ান অইল কৰ্প'রেশন, ক'ল ইণ্ডিয়া লিমিটেড, ইউনিলিভার আদি। আসামের এক অন্যতম বাণিজ্যিক কেন্দ্ৰ হোহবার জন্য এখানে যথেষ্ট পরিমাণে চা, ধান এবং কমলালেবু উৎপাদন হয়।
বিমানপথ এবং রেলের তিনসুকিয়া জেলার আসামের অন্যান্য স্থানসমূহের সাথে যোগাযোগের ব্যবস্থা আছে। আসামের রাজধানী দিসপুর-এর থেকে এর পথ দূরত্ব ৫৩২ কিলোমিটার। ৪০ কিলোমিটার দূরত্বে অৱস্থিত নিকটতম বিমানবন্দর হচ্ছে ডিব্রুগড় মোহনবাড়ি। দিল্লী, কলকাতা এবং গুয়াহাটিতে দৈনিক বিমান চলাচল কর। তিনসুকিয়া জেলার মাঝে তিনটা রাষ্ট্ৰীয় সড়কপথ ৩৭, ৩৮ এবং ১৫৩ পার হয়ে গেছে। সকল পথের মোট দৈৰ্ঘ্য ৩০৮৬.০৬৪ কিলোমিটার।
১৮৯৭ সনে তিনসুকিয়ার প্ৰথম শিক্ষা প্ৰতিষ্ঠান "আদৰ্শ প্ৰাথমিক বিদ্যালয়" স্থাপন করা হয়েছিল। জেলাটির অবস্থিত অন্যান্য উচ্চ শিক্ষার প্ৰতিষ্ঠান হল:লোহিত, দিবাং এবং ডাঙরী নদীর বুকে থাকা একটা নদী দ্বীপ। এর বিস্তৃতি প্ৰায় ৩৪০ বৰ্গ কিলোমিটার। এখানে প্ৰায় ৩৫ প্রজাতির স্তন্যপায়ী প্ৰাণী, ৫০২ প্রজাতির পাখি, ১০৪ প্রজাতির মাছ, ৪৩ প্রজাতির সরীসৃপ প্ৰাণী, এবং ৬৮০ প্রকার উদ্ভিদের প্ৰজাতি পাওয়া যায়। ১৯৯৯ সনে এটিকে রাষ্ট্ৰীয় উদ্যানের স্বীকৃতি দেয়া হয়। বনরীয়া ঘোঁরা এবং দেওহাঁহ-এর জন্য এই উদ্যান বিখ্যাত।
আসামের একখান সেমেকা চিরসবুজ অরণ্য। জিলার দক্ষিণ-পূর্ব অঞ্চলে অবস্থিত এই অরণ্যের বিস্তৃতি প্ৰায় ৩০০ বৰ্গকিলোমিটার। এখানে হলৌ বান্দর, গাহৰি-নেজীয়া বান্দর, বাঘ, হাতি আদি প্ৰাণী পাওয়া যায়।
মারাঠা রাজবংশ এবং রাজ্যের তালিকা
এখানে আংশিকভাবে মারাঠা রাজবংশ এবং রাজ্যের তালিকা দেয়া হলো:
মারাঠা রাজবংশ এবং গোত্র মহারাষ্ট্র এবং অন্যান্য ভারতীয় রাজ্য জুড়ে ছড়িয়ে ছিল। প্রধান গোত্র এবং তাদের বংশোদ্ভুত স্থানগুলো হলো:
মারাঠারা ব্রিটিশ শাসনাধীনে একত্রীকরণের পূর্ববর্তী সময়ে ভারতের অনেক অঞ্চলে শাসক হিসেবে নিয়োজিত ছিলো। অঞ্চলগত এবং জনসংখ্যাগত উভয় দিক থেকেই মারাঠা রাজ্যসমূহ ছিলো ব্রিটিশ ভারতের সবচেয়ে বড় সামন্তরাজ্য এলাকা।
বিশিষ্ট মারাঠা সামন্ত রাজ্যের মধ্যে অন্তর্ভুক্ত ছিল:
এবিসি (প্রোগ্রামিং ভাষা)
এবিসি (ইংরেজি: ABC) একটি জেনারেল পারপাস প্রোগ্রামিং ভাষা। নেদারল্যান্ডস্থ সিডব্লিউআই (CWI) এর তিন প্রোগ্রামিং ভাষা বিশেষজ্ঞ, লিও গিউর্টস, ল্যাম্বার্ট মার্টিন্স এবং স্টিভ পেম্বারটন, এই ভাষাটির উন্নয়ন করেন। প্রোগ্রামিং ভাষার সাথে সাথে প্রোগ্রামারদের জন্য একটি এবিসি আইডিই বা ইন্টিগ্রেটেড ডেভেলপমেন্ট এনভায়রনমেন্টেরও উন্নয়ন করা হয় তখন। এবিসি প্রোগ্রামিং ভাষাটিকে বেসিক (BASIC), প্যাস্ক্যাল (Pascal) ও এডব্লিউকে (AWK)-এর বিকল্প হিসেবে ব্যবহার করার জন্য উন্নয়ন করা হয়েছিল। এবিসি একটি হাই লেভেল প্রোগ্রামিং ভাষা। এই ভাষাটি সিস্টেমস প্রোগ্রামিংয়ের জন্য নয়, মূলত: শিক্ষাদান বা প্রটোটাইপিংয়ের জন্য উন্নয়ন করা হয়েছিল।
এবিসি প্রোগ্রামিং ভাষাটির ৫টি মৌলিক ডাটা টাইপ রয়েছে। পাইথন, পিএইচপি ইত্যাদি হাই লেভেল প্রোগ্রামিং ভাষার মত এবিসিতেও ভেরিয়েবল বা চলক ঘোষণা করার প্রয়োজন হয় না। টপ-ডাউন প্রোগ্রামিং পদ্ধতির প্রতি পূর্ণ সমর্থন পাওয়া যায় এবিসিতে। এই প্রোগ্রামিং ভাষায় আরবিট্রারি প্রিসিশন এরিথমেটিক, অসীম আকৃতির লিস্ট ও স্ট্রিং ইত্যাদি সুবিধাদি ছাড়াও নবীন প্রোগ্রামারদের জন্য অনেক সহজবোধ্য সুবিধা পাওয়ায় যায়। এবিসি প্রোগ্রামিং ভাষার উন্নয়নকারীরা দাবী করেন কোন বিশেষ কাজের জন্য এই প্রোগ্রামিং ভাষায় লিখিত প্রোগ্রাম একই কাজের জন্য লিখিত প্যাস্কেল বা সি প্রোগ্রামের চাইতেও অনেক সংক্ষিপ্ত আকারের হয়ে থাকে। তাঁরা আরও দাবী করেন; প্রোগ্রামিংয়ে পূর্ব জ্ঞান সম্পন্ন যে কারো পক্ষে মাত্র ১ ঘণ্টায় এবিসি প্রোগ্রামিং ভাষাটি শেখা সম্ভব। এবিসিতে লিখিত প্রোগ্রাম সি বা প্যাস্কেলে লিখিত প্রোগ্রামের চাইতেও অনেক বেশি পঠনযোগ্য।
এবিসি মূলত একটি মনোলিথিক প্রোগ্রামিং ভাষা। এ জাতীয় ভাষা মডিউলার প্রোগ্রামিং ভাষার বিপরীত। মডিউলার প্রোগ্রামিং পদ্ধতিতে সাধারণত একটি বৃহৎ প্রোগ্রামকে ছোট ছোট মডিউলে বিভক্ত করা যায় ও পরবর্তীকালে সেই সব মডিউলগুলোকে একত্রে সন্নিবেশিত করে সম্পূর্ণ প্রোগ্রাম প্রস্তুত করা যায়। অপর দিকে মনোলিথিক ভাষায় প্রোগ্রামকে এরকম ছোট ছোট অংশে বিভক্ত করে কাজ করা সম্ভব নয়। ফলে ছোট আকৃতির প্রোগ্রামের জন্য মনোলিথিক ভাষাগুলো উপযোগী হলেও বৃহৎ ও বহুমুখী প্রোগ্রাম/সফটওয়্যার তৈরিতে এ জাতীয় ভাষাগুলো সম্পূর্ণ ব্যর্থ বা অকার্যকর। এবিসি প্রোগ্রামিং ভাষাটির আরেকটি বড় দুর্বলতা হল এই ভাষাটিতে গ্রাফিক্যাল ইউজার ইন্টারফেস বা গুই তৈরি করার কোন সুবিধা নেই। এবিসি সরাসরি ফাইল সিস্টেম ও অপারেটিং সিস্টেম ব্যবহার করতে পারে না।
পাইথন প্রোগ্রামিং ভাষার জনক গুইডো ভ্যান রস্যিউম আশির দশকে এবিসি প্রোগ্রামিং ভাষায় কাজ করেন। এর ফলাফল স্বরূপ পরবর্তী সময়ে তাঁর উন্নয়নকৃত পাইথন প্রোগ্রামিং ভাষাটির উপর এবিসির প্রচুর প্রভাব দেখতে পাওয়া যায়। বিশেষ করে পাইথন ও এবিসির সিনট্যাক্সের মধ্যে প্রভূত মিল খুঁজে পাওয়া যায়।
এবিসি উন্নয়নকারীরা এই প্রোগ্রামিং ভাষার সাথে সাথে এর প্রোগ্রামারদের সুবিধার্থে একটি ইন্টিগ্রেটেড ডেভেলপমেন্ট এনভায়রনমেন্ট বা আইডিইর উন্নয়ন করেছেন যা সিনট্যাক্স-ডাইরেক্টেড সম্পাদনা, পরামর্শ, একধিক ওয়ার্কস্পেস ব্যবহারের সুবিধা, স্ট্যাটিক ভেরিয়েবল সুবিধা ইত্যাদি প্রদান করে থাকে। বর্তমানে এবিসি ইন্টারপ্রেটার/কম্পাইলার এর ১.০৫.০২ সংস্করণ প্রচলিত রয়েছে। এবিসি ভাষাটি ইউনিক্স (UNIX), ডস (DOS), আটারি এবং অ্যাপল ম্যাকিন্টোশ অপারেটিং সিস্টেম চালিত কম্পিউটারে ব্যবহার করা যায়।
নিচে এবিসি প্রোগ্রামের একটি উদাহরণ দেয়া হল:
কামরূপ মহানগর জেলা
কামরূপ মহানগর জেলা () হল ভারতের আসাম রাজ্যের ২৭টি জেলার অন্যতম। ২০০৩ সালের ৩ ফেব্রুয়ারি কামরূপ জেলা দ্বিখণ্ডিত করে এই জেলা গঠিত হয়। এই জেলার সদর শহর হল গুয়াহাটি।
২০১১ সালের জনগণনা অনুসারে, কামরূপ মহানগর জেলার জনসংখ্যা ১,২৬০,৪১৯, যা এস্তোনিয়া রাষ্ট্র বা মার্কিন যুক্তরাষ্ট্রের নিউ হ্যাম্পশায়ার রাজ্যের সমান। আয়তনের হিসেবে ভারতের জেলাগুলির মধ্যে এই জেলার স্থান ৩৮৪তম। এই জেলার জনঘনত্ব , ২০০১-২০১১ দশকে জনসংখ্যা বৃদ্ধির হার ১৮.৯৫%, লিঙ্গানুপাতের হার প্রতি ১০০০ পুরুষে ৯২২ জন মহিলা, এবং সাক্ষরতার হার ৮৮.৬৬%.
জলন্ধর জেলা
জলন্ধর জেলা (Doabi:ਜਲੰਧਰ ਜ਼ਿਲਾ, "Jalandhar Zilā") হল ভারতের পাঞ্জাব রাজ্যের ২২টি জেলার অন্যতম। এই জেলার সদর শহর জলন্ধর।
২০১১ সালের জনগণনা অনুসারে, জলন্ধর জেলার জনসংখ্যা ২,১৮১,৭৫৩। যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান। জনসংখ্যার হিসেবে এই জেলার স্থান ভারতে ২০৯তম। এই জেলার জনঘনত্ব , ২০০১-১১ দশকে জনসংখ্যা বৃদ্ধির হার ১১.১৬%, লিঙ্গানুপাতের হার প্রতি ১০০০ পুরুষে ৯১৩ জন মহিলা, ও সাক্ষরতার হার ৮২.৪%.
আক্কাদীয় সাম্রাজ্য
আক্কাদিয়ান সাম্রাজ্য ছিল প্রাচীন মেসোপটেমিয়ার আক্কাদ এবং তার পার্শ্ববর্তী অঞ্চলে কেন্দ্রীভূতএকটি প্রাচীন সেমিটিক সাম্রাজ্য, যা সকল আক্কাদীয় ভাষাভাষী এবং সুমেরীয় ভাষাভাষী সেমিটিক জনগোষ্ঠিকে একটি বহুভাষী সাম্রাজ্যের মধ্যে ঐক্যবদ্ধ করেছিলো।
আমি শুধু চেয়েছি তোমায়
'আমি শুধু চেয়েছি তোমায়' ভারত ও বাংলাদেশের যৌথ উদ্যোগে ও এসকে মুভিজের প্রযোজনায় নির্মিত একটি বাংলা চলচ্চিত্র। অশোক পাতি ও অনন্য মামুন পরিচালিত এই চলচ্চিত্রে অভিনয় করেছেন অঙ্কুশ হাজরা, শুভশ্রী গাঙ্গুলী,মিশা সওদাগর সহ আরো অনেকে।
২০১৪ সালের ৫ই জানুয়ারি এই চলচ্চিত্রের শ্যুটিং শুরু হয়। ২০১৪ সালের এপ্রিলে চলচ্চিত্রের দৃশ্যায়ণের কাজ শেষ হয়েছে। এতে প্রথমবারের মত অভিনয় করবেন অঙ্কুশ-শুভশ্রী জুটি।
৮ই মে, ২০১৪ সালে চলচ্চিত্রের ট্রেইলার মুক্তি পায়। ২০১৪ সালের ১৬ই মে ছবিটি মুক্তিলাভ করে।
এটি মূলত ২০০৯-এর তেলুগু চলচ্চিত্র ‘আর্য ২’ এর পুনঃনির্মাণ। তবে পরিচালকের বেশ বুদ্ধিদীপ্ত কিছু পরিবর্তন এতে মৌলিকতার ছাপ রেখেছে।
এই চলচ্চিত্রের "অভিজিৎ" (অঙ্কুশ হাজরা) ছোটবেলা থেকেই অনাথ। ভরসা করার মত কাউকেই সে পায়নি। কলেজে সাইকোলজি পড়তে এসে সে "ভূমি"কে (শুভশ্রী গাঙ্গুলী) ভালবেসে ফেলে। কিন্তু ভূমি "জয়" (বিক্রম) কে ভালবেসে ফেলে। অভি ভূমিকে তাঁর ভালবাসাকে জানাতে চায়। ত্রিভুজ প্রেমের কাহিনী নিয়ে এই চলচ্চিত্রের কাহিনী এগিয়ে গেছে।"আমি শুধু চেয়েছি তোমায়" চলচ্চিত্রের সঙ্গীত পরিচালনা করেছেন স্যাভি, আকাশ ও বাংলাদেশের সঙ্গীতশিল্পী হৃদয় খান।
শুরুতে চলচ্চিত্রের নাম নির্ধারিত হয়েছিল "আশিকী"। কিন্তু পরবর্তীতে এর নাম পরিবর্তন করে "ক্যাকটাস" ব্যান্ডের জনপ্রিয় গানের অনুসারে রাখা হয় "আমি শুধু চেয়েছি তোমায়"।
পার্পল মুভি টাউনে একটি রাজবাড়ির সেট তৈরি করে দৃশ্যায়ণ করা হয়েছে। এখানেই এ চলচ্চিত্রের একটি বড় অংশের শ্যুটিং হয়।
বাংলাদেশে এই চলচ্চিত্রের একটি বড় অংশ শ্যুটিং হয়। ঢাকার অদূরে পূবাইলের ভাদুন বাজারের কাছে এই দৃশ্যধারণ সম্পন্ন হয়। এখানে একটি গানের দৃশ্যও ধারণ করা হবে।
ভারতের দার্জিলিংয়ের সেন্ট পল স্কুলে এই চলচ্চিত্রের শ্যুটিং হয়েছে। এই বিদ্যালয়েই শাহরুখ খান অভিনীত "ম্যাঁয় হু না" চলচ্চিত্রের শ্যুটিং হয়েছিল। এছাড়া চলচ্চিত্রের টাইটেল ট্র্যাকটির জন্য পুরো দলকে যেতে হয়েছে গুজরাতে। সেখানকার মরুভূমিতে গানটির দৃশ্যায়ণ হয়।
থাইল্যান্ডে এই চলচ্চিত্রের গানের শ্যুটিং হয়। এর "তুমি যদি" গানটির দৃশ্যায়ণ হয় থাইল্যান্ডের কাঞ্চানাবুড়িতে। প্রখ্যাত কোরিওগ্রাফার আদিল শেখ প্রথমবারের মত এই গানের মাধ্যমে কোন বাংলা চলচ্চিত্রে কোরিওগ্রাফ করেন। "জ্যাকপটের" "কাভি যো বাদল বরসে" গানটির সাথে এই গানে দৃশ্যায়ণের মিল সমালোচনার জন্ম দেয়।
চলচ্চিত্র সম্পর্কে "আমার আনন্দবাজার পত্রিকা" দিয়ে বলে, "শুভশ্রী-অঙ্কুশের জন্যই ছবিটা হয়তো দুবারও দেখতে ইচ্ছে হতে পারে।" "এই সময়"এর পর্যালোচনাতে বলে, বেশ লেগেছে। তারা আরো বলে, ছবিটি দেখলে মনে থাকবে। তবে কাহিনীগত কিছু সমস্যার কথাও তারা বলেন। "আজকাল পত্রিকাও এই চলচ্চিত্র সম্পর্কে পর্যালোচনা করে।
চলচ্চিত্র নিয়ে ব্যাপক সমালোচনাও হয়। ভারত যৌথ প্রযোজনায় নির্মিত এই চলচ্চিত্রে বাংলাদেশের খ্যাতিমান পরিচালক অনন্য মামুন সহপরিচালক হিসেবে কাজ করলেও ট্রেইলার ছাড়া অন্য কোথাও তাঁর নাম দেয়া হয়নি। এমনকি "এই সময়" ও "আনন্দবাজার পত্রিকা" এর রিভিউতেও তাঁর কোন নাম নেই। তাই যৌথ প্রযোজনার শর্ত লঙ্ঘনে’র অভিযোগ এনে তথ্য মন্ত্রনালয়ের "চলচ্চিত্র বিভাগ" বাংলাদেশে এর প্রদর্শনীর ওপর নিষেধাজ্ঞা আরোপ করে। এই নিয়ে দর্শকদের মধ্যে মিশ্র প্রতিক্রিয়া দেখা দেয়।
কিন্তু নিষেধাজ্ঞা উপেক্ষা করেই এই চলচ্চিত্র সারা বাংলাদেশ জুড়ে চলে। সহ-পরিচালক অনন্য মামুন চলচ্চিত্রটি বাংলাদেশে 'দারুণ ব্যবসা' করেছে উল্লেখ করে বলেন এক বিশেষ গোষ্ঠী তার সাথে শত্রুতাপূর্বক এর বিরোধিতা করছে। এরই ফলশ্রুতিতে অনন্য মামুন চলচ্চিত্র পরিচালক সমিতির সদস্যপদও হারান।
রকিবুল হাসান (ক্রিকেটার, জন্ম ১৯৮৭)
রকিবুল হাসান (জন্ম: ৮ অক্টোবর, ১৯৮৭) হলেন একজন বাংলাদেশী আন্তর্জাতিক ক্রিকেটার। তিনি ২০০৬ সালে শ্রীলঙ্কায় অনুষ্ঠিত অনূর্ধ্ব ১৯ ক্রিকেট বিশ্বকাপ খেলেছেন এবং ২০০৭ সালের মার্চে বরিশাল বিভাগ বনাম সিলেট বিভাগের মধ্যে চলাকালীন প্রথম-শ্রেণীর ক্রিকেট প্রতিযোগীতায় প্রথম কোন বাংলাদেশী হিসেবে ৩০০ রানের মাইলফলক স্পর্শ করেন। এছাড়াও তার উল্লেখযোগ্য কৃতিত্বের মধ্যে রয়েছে ফেব্রুয়ারি, ২০০৫ সালে "বাংলাদেশ এ" দলের হয়ে জিম্বাবুয়ের বিরুদ্ধে প্রথম-শ্রেণীর ক্রিকেট অভিষেক খেলায় শতক অর্জন করার গৌরব।
রকিবুল হাসান ২০০৮ সালের ৯ মার্চ তারিখে চট্রগ্রামে দক্ষিণ আফ্রিকার বিরুদ্ধে একদিনের আন্তর্জাতিকে আত্মপ্রকাশ করেন। উক্ত খেলায় তিনি ৬ নম্বরে ব্যাট করতে নেমে মাত্র ১৫ রান করেন। দ্বিতীয় ম্যাচে তিনি একই দলের বিরুদ্ধে ৬৩ রান করেন। এরপর তিনি ২০০৮ সালে এশিয়া কাপে শ্রীলঙ্কার বিরুদ্ধে আরও একটি অর্ধশতক করতে সামর্থ্য হন। রাকিবুল হাসানের ১৪টি ওডিআই ব্যাটিং এভারেজ ৩০.৬১।
২০০৮ সালের নভেম্বরে দক্ষিণ আফ্রিকার বিরুদ্ধে তার টেস্ট ক্রিকেট অভিষেক ঘটে।
১০ মার্চ ২০১০ তারিখে আকষ্মিকভাবে তিনি আন্তর্জাতিক ক্রিকেট থেকে অবসর নেওয়ার ঘোষণা দেন। যদিও তিনি বাংলাদেশ টেষ্ট স্কোয়াডে তার নাম ছিল। রকিবুলের একদিনের আন্তর্জাতিক ক্রিকেটে ইংল্যান্ড বিরুদ্ধে স্কোয়াডে নাম না থাকার প্রতিবাদে এবং বাংলাদেশের স্কোয়াড ২০১০ সালের আইসিসি বিশ্বকাপ টি-২০ নাম না থাকার কারনে এই সিদ্ধান্ত নিয়েছিলেন। এক সপ্তাহ পরে, রকিবুল তার সিন্ধান্ত বদলান কিন্তু তার কন্ট্রাক্ট বাংলাদেশ ক্রিকেট বোর্ড এর সাথে সীমাবদ্ধ করেন।
খোদার পরে মা
খোদার পরে মা হল একটি ঢালিউড এ্যাকশানধর্র্মী ছবি পরিচালনা করেছেন শাহিন সুমন। ছবিটিতে প্রধান চরিত্রে অভিনয় করেছেন শাকিব খান, সাহারা এবং পার্শ্বচরিত্রে ববিতা, এবং মিশা সওদাগর সহ, আরও অনেকে। ছবিটি মুক্তি পায় ঈদুল ফিতর ২০ আগষ্ট ২০১২। ছবিটি মুক্তি পাওয়ার পর ব্যাপক জনপ্রিয়তা লাভ করে এবং ২০১২ সালের সবচেয়ে ব্যাবসাসফল ছবি হিসেবে মর্যাদা লাভ করে।খোদার পরে মা এর সঙ্গীতায়ন করেছেন আলী আকরাম শুভ।
কাংড়া জেলা
কাংড়া জেলা হল ভারতের হিমাচল প্রদেশ রাজ্যের একটি জেলা। এটি হিমাচল প্রদেশের সবচেয়ে জনবহুল জেলা। এই জেলার সদর শহর ধর্মশালা।
১৮৪৬ সালে প্রথম ইঙ্গ-শিখ যুদ্ধের পর কাংড়া জেলা গঠিত হয়েছিল। এই জেলা ছিল ব্রিটিশ পাঞ্জাব প্রদেশের অংশ। অবিভক্ত কাংড়া জেলায় বর্তমান কাংড়া, হামিপুর, কুল্লু, লাহুল ও স্পিটি জেলা অন্তর্গত ছিল। প্রথমে কাংড়া এই জেলার সদর হলেও ১৮৫৫ সালে জেলাসদর ধর্মশালায় স্থানান্তরিত করা হয়।
২০১১ সালের জনগণনা অনুসারে, কাংড়া জেলার জনসংখ্যা ১,৫০৭,২২৩, যা গাবোন রাষ্ট্র বা মার্কিন যুক্তরাষ্ট্রের হাইয়াই রাজ্যের প্রায় সমান। ভারতের জেলাগুলির মধ্যে এই জেলার স্থান ৩৩১তম। এই জেলার জনঘনত্ব , ২০০১-১১ দশকে জনসংখ্যা বৃদ্ধির হার ১২.৫৬%. লিঙ্গানুপাত প্রতি ১০০০ পুরুষে ১০১৩ জন নারী, সাক্ষরতার হার ৮৬.৪৯%.
বাংলাদেশ ব্ল্যাক হ্যাট হ্যাকার্স
বাংলাদেশ ব্ল্যাক হ্যাট হ্যাকার্স () বাংলাদেশভিত্তিক হ্যাকারদের সংগঠন যেটি মূলত আলোচনায় আসে ভারতের বিরুদ্ধে সাইবার যুদ্ধ ঘোষনার মাধ্যমে। ভারত সরকারের সীমান্তরক্ষী বাহিনী বিএসএফ কর্তৃক সীমান্ত হত্যা, টিপাইমুখ বাধ নির্মাণ প্রভৃতি ইস্যু এই সাইবার যুদ্ধের ইন্ধন যোগায়। বাংলাদেশ ব্ল্যাক হ্যাট হ্যাকার্স এই সাইবার যুদ্ধ ঘোষণা করলেও পরবর্তীকালে বাংলাদেশভিত্তিক অপর দুই হ্যাকার গ্রুপ বাংলাদেশ সাইবার আর্মি এবং এক্সপায়ার সাইবার আর্মিও তাদের সাথে যোগ দেয়।
দক্ষিণ আফ্রিকার ওয়েব সাইটেও তাদের হামলার ঘটনা ঘটেছে।
কুমিল্লা মডার্ণ হাই স্কুল
কুমিল্লা মডার্ণ হাই স্কুল বাংলাদেশের কুমিল্লা জেলায় অবস্থিত একটি মাধ্যমিক বিদ্যালয়। এটি কুমিল্লা জেলার প্রাণকেন্দ্র কান্দিরপাড়ের সন্নিকটে অবস্থিত। এটি ১৯৯৩ সালে প্রতিষ্ঠিত। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যায়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে কুমিল্লা শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫০০০ শিক্ষার্থী অধ্যয়ন করে।
কুমিল্লা মডার্ণ হাই স্কুল ১৯৯২ সালে কুমিল্লা শহরের প্রাণকেন্দ্রে ১৫৫ শতক জায়গায় প্রতিষ্ঠিত হয়। কিন্তু আনুষ্ঠানিক শিক্ষা কার্যক্রম ১৯৯৩ সালে শুরু হয়।
স্কুলে তিনটি একাডেমিক ভবন ও একটি প্রশাসনিক ভবন রয়েছে। স্কুলের সম্মুখে একটি মাঠ ও ফুলের বাগান আছে। কুমিল্লা মডার্ণ হাই স্কুলে আরো রয়েছে মিলনায়তন, গ্রন্থাগার, ক্যান্টিন ও দুইটি ল্যাবরেটরি।
প্রাথমিকভাবে স্কুলটিতে একটি শিফট ছিল। কিন্তু ১৯৯৭ সাল থেকে, স্কুলে দুইটি শিফটে বিভক্ত হয়ঃ প্রভাতি ও দিবা। বর্তমানে প্রভাতি শাখায় মেয়েরা ও দিবা শাখায় ছেলেরা অধ্যায়ন করে। স্কুলটিতে ষষ্ঠ থেকে দশম শ্রেণী পর্যন্ত পড়ানো হয়। বর্তমানে স্কুলটিতে প্রায় ৫০০০ শিক্ষার্থী এবং ১১৪ জন শিক্ষক-শিক্ষিকা রয়েছেন। প্রভাত শাখায় ৫৪ জন ও দিবা শাখায় ৬০ জন শিক্ষক-শিক্ষিকা রয়েছেন।
ছেলেদের জন্য স্কুলের নির্দিষ্ট ইউনিফরম হল সাদা শার্ট, নেভি ব্লু প্যান্ট ও সাদা জুতো। শার্ট ফুল হাতা বা হাফ হাতা দুটোই গ্রহণযোগ্য। মেয়েদের জন্য স্কুলের নির্দিষ্ট ইউনিফরম হল সাদা সেলোয়ার, নেভি ব্লু কামিজ ও সাদা জুতো। এছাড়া শীতকালে নেভি ব্লু রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।
সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। এছাড়াও সিট ফাঁকা থাকা সাপেক্ষে শিক্ষার্থীরা অন্যান্য শ্রেণীতে ভর্তি হতে পারে। ভর্তি পরীক্ষা জানুয়ারি মাসের প্রথম সপ্তাহে সংঘটিত হয়।
মাধ্যমিক পর্যায়ে বাংলাদেশে শিক্ষাবোর্ডের অধীনে জে এস সি ও এস এস সি নামে দুইটি পাবলিক পরীক্ষা অনুষ্ঠিত হয়। অষ্টম শ্রেণী শেষে জে এস সি এবং দশম শ্রেণী শেষে এস এস সি পরীক্ষা হয়। উভয় পরীক্ষার ফলাফল জিপিএ-র ভিত্তিতে প্রকাশিত হয়। কুমিল্লা শিক্ষা বোর্ড প্রতিবছরই উভয় পরীক্ষায় ফলাফল (পাশের হার ও জিপিএ-৫ ধারীর সংখ্যা) ভিত্তিতে সেরা বিদ্যালয় বাছাই করে। কুমিল্লা মডার্ণ হাই স্কুল ২০০৪ সালে এস এস সি-র ফলাফলের জন্য "চট্টগ্রাম বিভাগের শ্রেষ্ঠ বিদ্যালয়" ও ২০১০ সালে জে এস সি-র ফলাফলের জন্য "শ্রেষ্ঠ বিদ্যালয়" নির্বাচিত হয়।
২০১০ থেকে ২০১৭ সাল পর্যন্ত কুমিল্লা মডার্ণ হাই স্কুলের জে এস সি-র ফলাফল নিচে দেয়া হলঃ
২০০৬ থেকে ২০১৮ সাল পর্যন্ত কুমিল্লা মডার্ণ হাই স্কুলের এস এস সি-র ফলাফল নিচে দেয়া হলঃ
ডেভিড অ্যালান ব্রমলি
ডেভিড অ্যালান ব্রমলি একজন মার্কিন পদার্থবিজ্ঞানী।
ব্রমলি ১৯২৬ সালের ৪ মে কানাডার অন্টারিওতে জন্মগ্রহণ করেন। তিনি কুইন্স বিশ্ববিদ্যালয় থেকে ১৯৪৯ সালে ব্যাচেলর অব সাইয়েন্স এবং ১৯৫০ সালে মাস্টার অব সায়েন্স ডিগ্রি অর্জন করেন। তিনি রোচেস্টার বিশ্ববিদ্যালয় থেকে ১৯৫২ সালে মাস্টার অব সায়েন্স এবং পিএইচডি ডিগ্রি অর্জন করেন। তিনি রোচেস্টার বিশ্ববিদ্যালয়ে ১৯৫২ থেকে ১৯৫৩ সাল পর্যন্ত ইন্সট্রাক্টর এবং ১৯৫৩ থেকে ১৯৫৪ সাল পর্যন্ত সহকারী অধ্যাপক হিসেবে কর্মরত ছিলেন। তিনি ১৯৬০ সালে ইয়েল বিশ্ববিদ্যালয় এ পদার্থবিজ্ঞানের সহযোগী অধ্যাপক হিসেবে যোগদান করেন। তিনি ১৯৬১ সালে অধ্যাপক নিযুক্ত হন এবং ১৯৬০ থেকে ১৯৬৩ সাল পর্যন্ত হেভী আয়ন অ্যাক্সিলারেটর ল্যাবের সহযোগী পরিচালক হিসেবে দায়িত্ব পালন করেন। তিনি ১৯৭০ থেকে ১৯৭৭ সাল পর্যন্ত পদার্থবিজ্ঞান বিভাগের চেয়ারম্যান হিসেবে দায়িত্ব পালন করেন। তিনি ১৯৯৭ সালে আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন।
সী ডগস
সী ডগস ছিল ইংল্যান্ডের রাণী প্রথম এলিজাবেথের সময়কার জলদস্যু এবং তারা এলিজাবেথান জলদস্যু হিসেবেও পরিচিত ছিল। তারা ১৫৬০ থেকে ১৬০৫ সাল পর্যন্ত সক্রিয় ছিল। এসব জলদস্যুরা ছিল রাণী প্রথম এলিজাবেথের অনুমোদিত জলদস্যু যারা সাচরাচর স্প্যানীয় জাহাজ আক্রমণ করত; এমনকি যখন তাদের সাথে যুদ্ধাবস্থা বিরাজ করত না তখনও। রাণীর অনুমতির জন্যই মূলত তারা জলদস্যুতা করত এবং তাদের জন্য লেটার অফ মার্কি নামে একটি সরকারি অনুমতিপত্রও জাড়ি করা হয়েছিল।
১৫৬০-এর দশকে জন হকিন্স ছিলেন সী ডগসের অন্যতম গুরুত্বপূর্ণ ব্যক্তি যিনি সাধারনত ক্যরিবীয় অঞ্চলে স্প্যানীয়দের আক্রমণ করতেন। সী ডগসরা এছাড়াও আফ্রিকায় দাস বাণিজ্যে নিয়োজিত ছিল। স্যার জন হকিন্স ব্রিটিশ দাস বাণিজ্যের প্রথমদিককার ব্যক্তি হিসেবেও পরিচিত কারণ তিনিই প্রথম ত্রিজাতিয় দাস বাণিজ্য শেষে সেখান থেকে মুনাফা অর্জনে সমর্থ হন। কিন্তু তিনি আফ্রিকা থেকে দাস নিয়ে ইংল্যাণ্ডে আসা প্রথম ব্যক্তি নন।
স্যার ফ্রান্সিস ড্রেকও সী ডগসের একজন সদস্য ছিলেন এবং তিনি অধিুনিককালে প্রশান্ত উপকূলে সানফ্রান্সিসকোতে স্প্যানীয় জাহাজ আক্রমণ ও লুট করতেন। তার সবচেয়ে জনপ্রিয় সমুদ্রযাত্রায় তিনি প্রশান্ত উপকূলে স্প্যানীয় জাহাজ আক্রমণের জন্য বের হন এবং ইংল্যান্ডে ফেরার পথে তিনি দ্বিতীয় ব্যক্তি হিসেবে সমুদ্র-পথে বিশ্ব-ভ্রমণ করতে সমর্থ হন।
১৯৮৮ সালে স্প্যানিশ আর্মাডা ধ্বংসের পিছনে সী ডগসের সদস্য ফ্রান্সিস ড্রেক, জন হকিন্স, ওয়াল্টার রেলিগ ও মার্টিন ফ্রোবিশের সকলেই যুক্ত ছিলেন। অন্যান্য বিখ্যাত সী ডগসদের মধ্যে ছিলেন, থমাস ক্যাভেন্ডিশ, হামফ্রে গিলবার্টসহ আরো অনেকে।
১৬০৪ সালে স্পেনের সাথে শান্তি প্রতিষ্ঠার পরও অনেক সী ডগস বারবারী উপকূলে তাদের জলদস্যু কার্যক্রম চালিয়ে যায় ও এরফলে "অ্যাংলো-তুর্কী জলদস্যুতার" উত্থান ঘটে যা পরবর্তীতে ইংরেজ সিংহাসনের বিব্রতের কারণ হয়ে উঠে।
শ্রীনগর জেলা
শ্রীনগর জেলা হল ভারতের জম্মু ও কাশ্মীর রাজ্যের একটি জেলা। এই জেলার সদর শহর হল শ্রীনগর। ২০১১ সালের জনগণনা অনুসারে এই জেলা জম্মু ও কাশ্মীর রাজ্যের দ্বিতীয় সর্বাধিক জনবহুল জেলা (জম্মু জেলার পরে)।
২০১১ সালের জনগণনা অনুসারে, শ্রীনগর জেলার জনসংখ্যা ১,২৬৯,৭৫১, যা এস্তোনিয়া রাষ্ট্রের বা মার্কিন যুক্তরাষ্ট্রের নিউ হ্যাম্পশায়ার রাজ্যের প্রায় সমান। ভারতের জেলাগুলির মধ্যে এই জেলার স্থান ৩৮১তম। এই জেলার জনঘনত্ব , ২০০১-১১ দশকে এই জেলার দশকীয় বৃদ্ধির হার ২৩.৫৬%. লিঙ্গানুপাতের হার প্রতি ১০০০ পুরুষে ৮৭৯ জন পুরুষ, এবং সাক্ষরতার হার ৭১.২১%.
ক্রিস রজার্স
ক্রিস্টোফার জন লিউলিন রজার্স (; জন্ম: ৩১ আগস্ট, ১৯৭৭) অস্ট্রেলিয়ার নিউ সাউথ ওয়েলস প্রদেশের সিডনি এলাকার সেন্ট জর্জ এলাকায় জন্মগ্রহণকারী সাবেক আন্তর্জাতিক ক্রিকেটার। বামহাতি উদ্বোধনী ব্যাটসম্যান হিসেবেই মূলতঃ তিনি অস্ট্রেলিয়া ক্রিকেট দলে অংশগ্রহণ করেছেন। এছাড়াও দলের প্রয়োজনে মাঝে-মধ্যে লেগ-ব্রেক বোলিং করেছেন ১.৭৭ মিটার উচ্চতার অধিকারী ক্রিস রজার্স। কাউন্টি ক্রিকেটে ডার্বিশায়ারের সাবেক অধিনায়ক ছিলেন তিনি। ওয়েস্টার্ন অস্ট্রেলিয়ার হয়ে দশ বছর ধরে খেলেছিলেন।
রজার্সের বাবা জন রজার্স ১৯৬৯ থেকে ১৯৭০ সাল পর্যন্ত নিউ সাউথ ওয়েলস ক্রিকেট দলের হয়ে খেলেছেন। এছাড়াও তা চাচাতো ভাই ইয়ান রজার্স দাবায় অস্ট্রেলীয় গ্র্যান্ডমাস্টার।
প্রথম-শ্রেণীর ক্রিকেটে প্রায় ৫০টি খেলায় অংশগ্রহণ করলেও ৩০ বছর বয়স হবার পূর্ব-পর্যন্ত অস্ট্রেলিয়া জাতীয় ক্রিকেট দলে অংশগ্রহণের সুযোগ ঘটেনি ক্রিস রজার্সের। তবে তিনি অস্ট্রেলিয়া এ দলের সদস্যরূপে তিনবার ক্রিকেট খেলায় অংশগ্রহণ করেছেন। পঁয়ত্রিশ বছর বয়সে ২০১৩ সালে ইংল্যান্ডে অনুষ্ঠিত অ্যাশেজ সিরিজে জাতীয় দলের সদস্য হিসেবে নির্বাচিত হন তিনি।
মে, ২০০৭ সালে রজার্স প্রথমবারের মতো জাতীয় পর্যায়ে ক্রিকেট অস্ট্রেলিয়ার সাথে চুক্তিতে আবদ্ধ হন। ১৩ জানুয়ারি, ২০০৮ তারিখে গুরুতর আঘাতপ্রাপ্ত ম্যাথু হেইডেনের অনুপস্থিতিজনিত কারণে অস্ট্রেলিয়া টেস্ট দলে অন্তর্ভুক্ত হন। ১৫ জানুয়ারি তারিখে ওয়াকা গ্রাউন্ডে অনুষ্ঠিত ভারতের বিরুদ্ধে ৩য় টেস্টে অংশগ্রহণের জন্য তাঁর নাম ঘোষণা করা হয়। অস্ট্রেলিয়া তাদের ধারাবাহিক ১৭শ টেস্ট বিজয়ের বিশ্বরেকর্ডের দ্বারপ্রান্তে আসে। কিন্তু প্রথম ইনিংসের ২১২ রানের মধ্যে তার সংগ্রহ ছিল মাত্র চার এবং দ্বিতীয় ইনিংসে তিনি মাত্র ১৫ রান সংগ্রহ করেন। ফলে চারশতাধিক রানের লক্ষ্যমাত্রা টপকে যাবার লক্ষ্য ব্যর্থতায় পর্যবসিত হয়। ফলশ্রুতিতে জাতীয় পর্যায়ে তার চুক্তি এপ্রিল, ২০০৮ সাল পর্যন্ত স্থগিত থাকে। এ বিষয়ে রজার্সের মন্তব্য ছিল যে, “আমি মনে করিনি এ সুযোগ আবারো আসবে। আমি এটিকে মেনে নিয়েছি এবং আবারো দলে ফিরে আসবো।”
বিং
বিং () (যাদের পূর্বে লিভ সার্চ উইন্ডোজ লিভ সার্চ এবং এমএসএন সার্চ নাম ছিল) মাইক্রোসফট কর্তৃক নিয়ন্ত্রিত একটি ওয়েব অনুসন্ধান ইঞ্জিন (প্রচারের সময় ডিসিশন ইঞ্জিন )। বিং বিভিন্ন ধরনের অনুসন্ধান সেবা প্রদান করে যেমন - ওয়েব, ভিডিও, চিত্র এবং মানচিত্র ইত্যাদি অনুসন্ধান সরবরাহ করে। এটি এএসপি ডট নেট ব্যবহার করে তৈরি করা।
ইব্রাহিম রুগোভা
ইব্রাহিম রুগোভা (ডিসেম্বর ২, ১৯৪৪ - জানুয়ারি ২১, ২০০৬) ছিলেন কসোভোর প্রথম রাষ্ট্রপতি, প্রথম সারির কসোভো-আলবেনীয় রাজনীতিবিদ, বুদ্ধিজীবী ও লেখক। তিনি প্রথমে ১৯৯২ থেকে ২০০০ পর্যন্ত ও দ্বিতীয়বার ২০০২ থেকে ২০০৬ সাল পর্যন্ত কসোভোর রাষ্ট্রপতির দায়িত্ব পালন করেন। তাকে বিশেষ করে কসোভো যুদ্ধের সময়, যুগোস্লাভিয়া শাসনের বিরুদ্ধে এবং মার্কিন ও ইউরোপীয় সমর্থনের জন্য তদবির করার জন্য একটি শান্তিপূর্ণ প্রতিরোধের সমর্থনে, স্বাধীনতার জন্য একটি জনপ্রিয় সংগ্রাম করতে দেখা গিয়েছিল। তিনি প্রাচীন স্বাধীন রাজ্য (যা পরবর্তীতে রোমান সাম্রাজ্যের অধীনে চলে যায় ও বর্তমান কসোভোর অন্তর্ভুক্ত) দারদানিয়ার ঐতিহ্যের উপর জোড় দেন এবং তিনি পশ্চিমাদের সাথে কসোভোর নীতি উন্নিত করেন। কসোভো ইতিহাসে তার অনন্য ভূমিকার জন্য তাকে কসোভোর জাতির পিতা ও "বলকানের গান্ধী" উপাধি দেওয়া হয়। অন্যান্য পুরস্কারের মধ্যে তিনি শাখারভ পুরস্কারে ভূষিত হন এবং মৃত্যুর পর তাকে কসোভোর জাতীয় বীর উপাধি দেওয়া হয়।
রুগোভা যুগোশ্লাভিয়ার (বর্তমান কসোভো) একটি আলবেনীয় পরিবারে জন্মগ্রহণ করেন; তিনি যখন শিশু তখন যুগশ্লাভের কমিউনিস্ট সরকার তাঁর পিতা ও দাদার মৃত্যুদণ্ড কার্যকর করে। তিনি প্রিসটিনা বিশ্ববিদ্যালয় ও প্যারিস বিশ্ববিদ্যালয় থেকে শিক্ষালাভ করেন এবং আলবেনীয় সাহিত্য সমালোচনার উপর প্রবন্ধ রচনা করে ডক্টরেট ডিগ্রী লাভ করেন। ছাত্রাবস্থায় তিনি আলবেনীয়দের পক্ষে একটি নাগরিক অধিকার আন্দোলনে যোগদান করেন এবং নিজের কর্মজীবনে সাফল্যের জন্য যুগোশ্লাভিয়ার কমিউনিস্ট সরকারের সাথে যোগ দেন। ফলে, তিনি আলবেনিয়ান স্টাডিজ ইনস্টিটিউট এ মর্যাদাপূর্ণ সাহিত্য ও পাণ্ডিত্যপূর্ণ প্রকাশনা ও গবেষণা সহযোগী সম্পাদক হিসেবে কাজ করেন; ১৯৮৮ সালে তিনি কসোভো লেখক ইউনিয়নের সভাপতি নির্বাচিত হন।
১৯৮৯ সালে রগোভা রাজনীতিতে প্রবেশ করেন, তিনি কসোভো গনতান্ত্রিক লগি নামে নতুন গঠিত একটি রাজনৈতিক দলের প্রধান নির্বাচিত হন যারা সাবেক যুগোস্লাভিয়ায় পাশ হওয়া কসোভো স্বায়ত্তশাসন খর্ব বিলের বিরোধিতা করেন। ১৯৯২ সালে রগোভা কসোভোর প্রথম রাষ্ট্রপতি নির্বাচনে জয়ী হন, তখনও এর স্বাধীনতা ঘোষণার কথা প্রকাশ করা হয়নি। এই দলটি গঠিত হয়েছিল যুগোস্লাভিয়া সরকারের মধ্যে থাকা কসোভোর সমর্থকদের দ্বারা। কসোভোর নতুন গঠিত সরকার বিভিন্ন বিদেশী দাতাগোষ্ঠীর দৃষ্টি আকর্ষণে সমর্থ হয়; এর মাধ্যমে তারা কসোভোর শিক্ষা, স্বাস্থ্য ও প্রশাসনিক বিষয়ক অনেক উন্নয়ন করতে সমর্থ হয়।
শোকসংবাদ:
দরং জেলা
দরং জেলা () ভারতের আসাম রাজ্যের সাতাশটি জেলার ভিতরে একটি। মঙ্গলদৈ এর সদরদপ্তর। ১৯৮৩ সনে অবিভক্ত দরং জেলার বিভাজন হয় এবং তেজপুর মহকুমাকে নিয়ে শোণিতপুর জেলা গঠন করা হয়। পূর্বের মঙ্গলদৈ মহকুমাকে দরং জেলার নাম দেয়া হয়। ২০০৪ সনে পুনরায় দরং জেলার একটা অংশকে আলাদা করে ওদালগুরি জেলা গঠন করা হয়। দরং জেলা বর্তমানে ৩৪৮১ বর্গ কিলোমিটার স্থান অধিকার করে আছে।
একাংশের মতে প্ৰাচীন কালে দরং জেলার বহু বেপারীর সাথে চীন, নেপাল, ভুটান ও অন্যান্য স্থানের সম্পৰ্ক ছিল। সেই কারণে এই জায়গাটি দ্বার হিসেবে ব্যবহৃত এবং নামটি দ্বার শব্দের দ্বারা অপ্ৰভংশ হয়ে দরং বুলি হয়েছে এবং অনেকে এটি বিশ্বাস করে।
পূৰ্বের দরং জেলা ১৯৮৩ সনে শোণিতপুর জেলা এবং ২০০৪ সনে ওদালগুরি জেলাতে পৃথক হয়।
এই জেলাকে একটা সমভুমি অঞ্চল বুলতে পারি। এই জেলার উত্তরে ওদালগুরি জেলা এবং দক্ষিণ সীমান্তে মহানদ ব্ৰহ্মপুত্ৰ বয়ে গেছেl পূর্বে শোণিতপুর জেলা এবং পশ্চিমে কামরূপ জেলাl জেলাটির ব্ৰহ্মপুত্ৰের মুখ্য উপনদীসমূহ হ’ল- বরনদী, নোবা নদী, মঙ্গলদৈ নদী এবং ধনশিরি নদী।
দরং জেলা ২০ ডিগ্ৰী ৯ মিনিট উত্তর থেকে ২৬ ডিগ্ৰী ৯৫ মিনিট উত্তর অক্ষাংশে এবং ৯১ ডিগ্ৰী ৪৫ মিনিট পূর্ব থেকে ৯২ ডিগ্ৰী ২২ মিনিট পূর্ব দ্ৰাঘিমার মাঝে অবস্থিত মধ্য অসমের একটি জেলা। জেলা সদর মঙ্গলদৈ। জেলার আয়তন ১৪২০.৫১ বৰ্গ কি.মি.। ২০০১ সনের পরিসংখ্যান মতে জেলার মোট জনসংখ্যা ৭,৫৯,৭১২ জন এবং স্বাক্ষরতার হার ৫৫ শতাংশ।
মানস জাতীয় উদ্যান এবং ওরাং জাতীয় উদ্যান-এর অংশ দরং জেলাতে অবস্থিত।
নাস্তি কল্পনা
নাস্তি কল্পনা (ইংরেজী: null hypothesis) হল, যে পরিসংখ্যানিক কল্পনা যেকোনো একটি বিষয়ের সত্যতা যাচাই (Hypothesis test) এর জন্য গৃহীত হয়। একে H দ্বারা প্রকাশ করা হয়।
উদাহরণ হিসেবে বলা যায়, কোনো একটি কোম্পানি ডায়াবেটিস এর জন্য নতুন একটি ওষুধ তৈরি করল। এখন সেটি কার্যকর কিনা তা যাচাই (hypothesis test) করার জন্য পরীক্ষণ হবে নিম্নরুপ:
উত্তর গোয়া জেলা
উত্তর গোয়া জেলা হল ভারতের গোয়া রাজ্যের দুটি জেলার একটি। এই জেলার উত্তরে ও পূর্বে যথাক্রমে মহারাষ্ট্র রাজ্যের সিন্ধুদুর্গ ও কোলহাপুর জেলা, দক্ষিণে দক্ষিণ গোয়া জেলা ও পশ্চিমে আরব সাগর অবস্থিত।
গোয়া ও অন্য দুটি পর্তুগিজ উপনিবেশ ভারতের অন্তর্ভুক্ত হওয়ার পর গোয়া, দমন ও দিউ নিয়ে একটি মাত্র কেন্দ্রশাসিত অঞ্চল গঠিত হয়। সেই সময় গোয়া, দমন ও দিউ একটি মাত্র জেলার অন্তর্গত ছিল। ১৯৮৭ সালের ৩০ মে গোয়া পূর্ণ রাজ্যের স্বীকৃতি পায় (দমন ও দিউ কেন্দ্রশাসিত অঞ্চলই থেকে যায়)। এই সময় গোয়াকে উত্তর গোয়া ও দক্ষিণ গোয়া জেলায় বিভক্ত করা হয়।
২০১১ সালের জনগণনা অনুসারে, উত্তর গোয়া জেলার জনসংখ্যা ৮১৭,৭৬১, যা কোমোরোজ রাষ্ট্র বা মার্কিন যুক্তরাষ্ট্রের দক্ষিণ ডাকোটা রাজ্যের সমান। ভারতের জেলাগুলির মধ্যে এই জেলার স্থান ৪৮০তম। এই জেলার জনঘনত্ব , ২০০১-১১ দশকে জনসংখ্যা বৃদ্ধির হার ৭.৮%, লিঙ্গানুপাত প্রতি ১০০০ পুরুষে ৯৫৯ জন নারী এবং সাক্ষরতার হার ৮৮.৮৫%।
স্বপ্নের বাসর
স্বপ্নের বাসর ( হল একটি বাংলাদেশী রোমাঞ্চকর চলচ্চিত্র যেটি পরিচালনা করেছেন এফ আই মানিক। ছবিটি ত্রিভূজ প্রেমের কাহিনী নিয়ে নির্মিত হয়েছে এবং একই সঙ্গে জনপ্রিয় কিছু অসাধারন সুরেলা গান রয়েছে। চলচ্চিত্রটি অভিনয় করেছেন রিয়াজ, শাকিব খান, শাবনূর, রাজীব, নাসির খান, ডন, মিনু রহমানসহ আরও অনেকে। 'স্বপ্নের বাসর' চলচ্চিত্রটি ২০০৩ সালের বহুল আলোচিত চলচ্চিত্রগুলোর মধ্যে অন্যতম এবং এটি ব্যবসায়িক দিক থেকেও ছিলো বেশ সফল।
সাগর (রিয়াজ) হল একজন সৎ, সুদর্শন এবং গরীব ঘরের ছেলে, সে বড় ঘরের আদরের মেয়ে নুপুর (শাবনুর)-এর প্রেমে পড়ে। কিন্তু বিভিন্ন প্রকার প্রতিকূলতায় ফলে তাদের সম্পর্ক বিচ্ছিন্ন হয়ে যায়। বাদল (শাকিব খান) তাদের সম্পর্ক পুন:স্থাপনে সাহায্য করে। আর এই ঘটনাই চলচ্চিত্রটির মূল উপজীব্য।
২০০৩ সালের আলোচিত চলচ্চিত্রগুলোর অন্যতম 'স্বপ্নের বাসর'। এই চলচ্চিত্রটির সবকটি গানই সাধারণ্যে ব্যাপক জনপ্রিয়তা লাভ করে। এই চলচ্চিত্রটির অন্যতম জনপ্রিয় একটি গান হল "কিছু কিছু মানুষের জীবনে ভালবাসা চাওয়াটাই ভূল", যেটি গেয়েছেন প্রখ্যাত সঙ্গীত শিল্পী অ্যান্ড্রু কিশোর এবং রুমানা ইসলাম কনকচাপা। এই গানটির লিখেছেন কিংবদন্তি গীতিকবি মোহাম্মদ রফিকউজ্জামান।
বক্সিং ডে টেস্ট
বক্সিং ডে টেস্ট () ম্যাচ অস্ট্রেলিয়ার ভিক্টোরিয়া প্রদেশের মেলবোর্ন শহরে অনুষ্ঠিত ক্রিকেট টেস্ট ম্যাচ। এতে স্বাগতিক অস্ট্রেলিয়া ক্রিকেট দল ও গ্রীষ্মকালীন সফরে আসা প্রতিপক্ষ জাতীয় ক্রিকেট দল প্রতিদ্বন্দ্বিতা করে। ২৬ ডিসেম্বর তারিখে পালিত বক্সিং ডে উপলক্ষে সাংবার্ষিকভিত্তিতে এ টেস্ট ম্যাচ অনুষ্ঠিত হয়ে থাকে। এ খেলার মাঠ হিসেবে মেলবোর্ন ক্রিকেট গ্রাউন্ডকে (এমসিজি) নির্ধারণ করা হয় যা ১৯৫০ সাল থেকে প্রবর্তিত হয়েছে। প্রতি চার বছর অন্তর বক্সিং ডে টেস্টকে কেন্দ্র করে ইংল্যান্ডের বিপক্ষে অনুষ্ঠিত পাঁচ-ম্যাচের অ্যাশেজ সিরিজের অংশ হিসেবে গণ্য করা হয়।
দীর্ঘদিনের ঐতিহ্য ও রীতি-নীতি অনুযায়ী ভিক্টোরিয়া-নিউ সাউথ ওয়েলস ক্রিকেট দল শেফিল্ড শিল্ডের খেলা মেলবোর্ন ক্রিকেট গ্রাউন্ড (এমসিজি)-তে পূর্ব-ঘোষিত সময়সূচী অনুযায়ী বক্সিং ডে’র দিনে প্রতিদ্বন্দ্বিতা করতো। কিন্তু এরফলে নিউ সাউথ ওয়েলসের খেলোয়াড়েরা ক্রিস্টমাস দিবসে পারিবারিক সান্নিধ্যলাভ থেকে বঞ্চিত হতো।
১৯৫০-৫১ মৌসুমের ২২-২৭ ডিসেম্বর মেলবোর্ন টেস্ট অনুষ্ঠিত হয় যার তৃতীয় দিনের পর বক্সিং ডেও এতে যুক্ত ছিল। কিন্তু ১৯৫৩ থেকে ১৯৬৭ সালের মধ্যে কোন বক্সিং ডে টেস্ট খেলা অনুষ্ঠিত হয়নি। ১৯৭৪-৭৫ মৌসুমের অ্যাশেজ সিরিজে ছয়টি টেস্ট ম্যাচ অন্তর্ভুক্ত করা হয়। তৃতীয় টেস্ট খেলা বক্সিং ডে উপলক্ষে ঘোষণা করা হয় যা আধুনিক রীতি-নীতিতে পরিণত হয়। ১৯৮০ সালে মেলবোর্ন ক্রিকেট ক্লাব ও অস্ট্রেলিয়া ক্রিকেট দল বার্ষিকভিত্তিতে টেস্ট খেলা আয়োজনের জন্য চুক্তিতে আবদ্ধ হয়।
১৯৮৯ সালে টেস্ট ম্যাচের পরিবর্তে একদিনের আন্তর্জাতিক ক্রিকেট খেলার আয়োজন করা হয়। এতে অস্ট্রেলিয়া ও শ্রীলঙ্কা ক্রিকেট দল অংশগ্রহণ করে। খেলায় অস্ট্রেলিয়া ৩০ রানে বিজয় লাভ করে।
নিউজিল্যান্ডের ওয়েলিংটনে অবস্থিত ব্যাসিন রিজার্ভে বার্ষিক আকারে বক্সিং ডে টেস্ট অনুষ্ঠিত হয়েছিল। একদিনের আন্তর্জাতিক এবং টুয়েন্টি২০ আন্তর্জাতিকের কারণে কয়েক বছর পূর্ব থেকে বক্সিং ডে উপলক্ষে বন্ধ রাখা হয়। ঘোষণা করা হয়েছিল যে, বক্সিং ডে টেস্ট উপলক্ষে ওয়েস্ট ইন্ডিজ দল ব্যাসিন রিজার্ভে খেলবে।
দক্ষিণ আফ্রিকায়ও বক্সিং ডে উপলক্ষে টেস্ট খেলার আয়োজন করা হয় যদি অন্য সফরকারী কোন দল দক্ষিণ আফ্রিকা দলের সাথে সফরসূচীতে অন্তর্ভুক্ত রাখে। সনাতনী ধারায় ডারবানের সাহারা স্টেডিয়াম কিংসমিডে বক্সিং ডে টেস্টের আয়োজন করা হয়।
দক্ষিণ গোয়া জেলা
দক্ষিণ গোয়া জেলা হল ভারতের গোয়া রাজ্যের দুটি জেলার অন্যতম। এই জেলার উত্তরে উত্তর গোয়া জেলা, পূর্বে ও দক্ষিণে কর্ণাটক রাজ্যের উত্তর কন্নড় জেলা ও পশ্চিমে আরব সাগর অবস্থিত।
গোয়া ও অন্য দুটি পর্তুগিজ উপনিবেশ ভারতের অন্তর্ভুক্ত হওয়ার পর গোয এবং দমন ও দিউ নিয়ে একটি মাত্র কেন্দ্রশাসিত অঞ্চল গঠিত হয়। সেই সময় গোয়া এবং দমন ও দিউ একটি মাত্র জেলার অন্তর্গত ছিল। ১৯৮৭ সালের ৩০ মে গোয়া পূর্ণ রাজ্যের স্বীকৃতি পায় (দমন ও দিউ কেন্দ্রশাসিত অঞ্চলই থেকে যায়)। এই সময় গোয়াকে উত্তর গোয়া ও দক্ষিণ গোয়া জেলায় বিভক্ত করা হয়।
২০১১ সালের জনগণনা অনুসারে, দক্ষিণ গোয়া জেলার জনসংখ্যা ৬৩৯,৯৬২, যা মন্টিনেগ্রো রাষ্ট্র বা মার্কিন যুক্তরাষ্ট্রের ভারমন্ট রাজ্যের সমান। জনসংখ্যা অনুসারে ভারতের জেলাগুলির মধ্যে এই জেলার স্থান ৫১৫তম। এই জেলার জনঘনত্ব , ২০০১-১১ দশকে জনসংখ্যা বৃদ্ধির হার ৮.৬৩%, লিঙ্গানুপাতের হার প্রতি ১০০০ পুরুষে ৯৮০ জন নারী, এবং সাক্ষরতার হার ৮৫.৫৩%।
বক্সিং ডে
বক্সিং ডে যুক্তরাজ্য, কানাডা, নিউজিল্যান্ড, অস্ট্রেলিয়া, দক্ষিণ আফ্রিকা, হংকং, মাল্টায় সরকারী ছুটির দিন। বড়দিনের পরের দিন অর্থাৎ ২৬ ডিসেম্বর বক্সিং ডে পালন করা হয়। কিছু দেশে দিনটি যদি শনিবার কিংবা রবিবার হয় তাহলে পরদিন অনুষ্ঠিত হয়। এছাড়াও এ দিনটি পৃথিবীর বিভিন্ন দেশে বিশেষতঃ কমনওয়েলথভূক্ত দেশসমূহে সরকারী ছুটির দিন হিসেবে পালিত হয়। প্রাচীন সনাতনী রীতি-নীতি অনুযায়ী গরীব লোকদেরকে উপহার প্রদান করাই এদিনের প্রধান উপজীব্য বিষয়।
মধ্যযুগ থেকে বক্সিং ডে প্রাচীন রীতি-নীতি অনুযায়ী পালিত হয়ে আসছে। দিবসের প্রধান দিক হচ্ছে অফিসের ঊর্ধ্বতন কর্মকর্তা কর্তৃক কর্মী কিংবা গরীবদেরকে উপহারসামগ্রী বিতরণ করা। এ উপহারসামগ্রী ক্রিস্টমাস বক্স বা বড়দিনের বাক্স নামে পরিচিত। বর্তমানে ২৬ ডিসেম্বর তারিখে ব্যাংকের ছুটির দিন হিসেবেও বক্সিং ডে জড়িয়ে আছে। অস্ট্রেলিয়ায় রাজ্য সরকারের ছুটির দিন হচ্ছে বক্সিং ডে। ইতিহাস বিশ্লেষণ করলে দেখা যায়, এ দিবসের বিভিন্ন নামকরণ করা হয়েছে।
টেস্ট ক্রিকেট মাঠের তালিকা
টেস্ট ক্রিকেট মাঠের তালিকা নিম্নে দেয়া হয়েছে। ১৮৭৭ সালে প্রথম টেস্ট ক্রিকেট খেলা অস্ট্রেলিয়ায় অনুষ্ঠিত হয়েছিল যাতে অস্ট্রেলিয়া ও ইংল্যান্ড ক্রিকেট দল প্রতিদ্বন্দ্বিতা করে। ১৫ এপ্রিল, ২০১৫ তারিখ পর্যন্ত পৃথিবীর বিভিন্ন দেশে অবস্থিত ১০৭টি মাঠে ২১৫৭টি টেস্ট ম্যাচ অনুষ্ঠিত হয়। প্রথম অনুষ্ঠিত মাঠের নামানুসারে মাঠের তালিকা উল্লেখ করা হয়েছে। মার্চ, ১৮৭৭ সালে অনুষ্ঠিত অস্ট্রেলিয়া-ইংল্যান্ড একে-অপরের বিপক্ষে টেস্ট খেলায় আনুষ্ঠানিকভাবে অংশগ্রহণ করে। বিশ্ব সিরিজ ক্রিকেট এবং দক্ষিণ আফ্রিকায় অংশগ্রহণকারী বিদ্রোহী দলের সফরে ব্যবহৃত মাঠগুলো এ তালিকা থেকে বাদ দেয়া হয়েছে। ৮ জুলাই, ২০০৯ তারিখে কার্ডিফের সলেক স্টেডিয়াম (পূর্বেকার - সোফিয়া গার্ডেন্স) শততম টেস্ট ক্রিকেট মাঠের গৌরব অর্জন করে।
"সর্বশেষ হালনাগাদকরণ: ৭ অক্টোবর, ২০১৪ (টেস্ট#২১৩৯)"
৭ অক্টোবর, ২০১৪ তারিখ পর্যন্ত (টেস্ট#২১৩৯) দেশ অনুসারে মাঠের তালিকা নিম্নে দেয়া হলো:
আফতাব আহমেদ (আলোকচিত্রী)
আফতাব আহমেদ (জন্ম: ১৯৩৫ - মৃত্যু: ২৫ ডিসেম্বর, ২০১৩) বাংলাদেশের একজন ফটোসাংবাদিক। ১৯৭১ সালের মুক্তিযুদ্ধসহ বিভিন্ন প্রেক্ষাপটে তার তোলা ছবি ব্যাপকভাবে আলোচিত হয়। ফটোসাংবাদিকতায় বিশেষ অবদানের জন্য ২০০৬ সালে একুশে পদক লাভ করেন।
আফতাব আহমেদের জন্ম ১৯৩৫ সালে রংপুর জেলার গঙ্গাচড়া থানার মহিপুরে জন্মগ্রহণ করেন। মাইনর স্কুলের পর ১৯৪৮ সালে রংপুর জেলা স্কুলে ভর্তি হন। ১৯৫২ সালে ম্যাট্রিক পাশ করেন এবং সে বছরই আইএ তে ভর্তি হন তিনি।
বিভিন্ন সরকারি বেসরকারি চাকরি করার পর অবশেষে ১৯৬২ সালে দৈনিক ইত্তেফাকে ফটোসাংবাদিক হিসেবে যোগ দেন এবং ২০০৬ সালে তিনি অবসরে যান। তিনি ফটো জার্নালিস্ট অ্যাসোসিয়েশনের সাবেক মহাসচিব ও জাতীয় প্রেসক্লাবের স্থায়ী সদস্য ছিলেন।
১৯৭১ সালের ১৬ ডিসেম্বরে পাকিস্তানি বাহিনীর আত্মসমর্পণ ছাড়াও ১৯৭৫ সালে শেখ মুজিব হত্যাকাণ্ড, ৭ নভেম্বরে সিপাহী জনতার অভ্যুত্থান এবং দেশের গণতান্ত্রিক আন্দোলনের বহু অমূল্য ছবি তোলেন আফতাব আহমেদ। তবে তিনি সবচেয়ে বেশি আলোচিত হন ১৯৭৪ সালে দুর্ভিক্ষের প্রেক্ষাপটে তোলা 'জাল পড়া বাসন্তি'র ছবি তুলে।
যশোর বিমানবন্দর
যশোর বিমানবন্দর যশোর, বাংলাদেশে অবস্থিত একটি বিমানবন্দর।
১৯৪২ সালে ব্রিটিশ সরকার দ্বিতীয় বিশ্বযুদ্ধে জড়িয়ে পড়লে যশোরে বিমান ঘাঁটি নির্মাণ কাজ শুরু করে। ছয় মাসের মধ্যে বৃটিশ বিমান বাহিনীর উপযোগী একটি বিমান বন্দর চালু হয়। ১৯৪৫ সাল পর্যন্ত এই বিমান ঘাঁটি সচল ছিল। এরপর ভারত ভাগ হলে ১৯৫০ সালে যশোরে পাকিস্তান সেনা বাহিনী ও বিমান বাহিনীর ঘাঁটি স্থাপন করে। ১৯৫৬ সালে যশোরে পুনাঙ্গ বিমান বন্দর চালুর উদ্যোগ নেয়া হয়। তবে যশোরে পূর্নাঙ্গ বিমানবন্দর চালু হয় ১৯৬০ সালে। পিআইএ চট্টগ্রাম, যশোর ও ঈরশ্বদী থেকে ফ্লাইট পরিচালনা শুরু করে।
পাহাড়ি নীল চটক
পাহাড়ি নীল চটক (বৈজ্ঞানিক নাম:"Cyornis banyumas") Muscicapidae পরিবারের সদস্য। বাংলাদেশ, ব্রুনাই, ইন্দোনেশিয়া, চীন, ভারত, নেপাল, মিয়ানমার, লাওস, কম্বোডিয়া, থাইল্যান্ড, ভিয়েতনাম ও মালয়েশিয়ায় দেখা যায়।
পাহাড়ি নীল চটক আকারে প্রায় তিন সেন্টিমিটার বড়। এর ঠোঁটের আগা থেকে লেজের ডগা পর্যন্ত লম্বায় ১৫ সেন্টিমিটারের মত। পুরুষ পাখির মাথা, পিঠ ও দেহের পার্শ্ব গাঢ় নীল। কান-ডাকনি কালো। স্ত্রীর দেহের ওপরটা বাদামি-ধূসর। পুরুষের লেজ নীল ও স্ত্রীরটি লালচে-বাদামি। উভয়েরই ঠোঁট কালো ও পা কমলাটে।
পাহাড়ি নীল চটকের প্রধান খাদ্য পোকামাকড়।
পাহাড়ি নীল চটক বড়পাতাওয়ালা বৃক্ষযুক্ত গহিন বনের বাসিন্দা। এরা সুন্দর গান গায়। একাকী বা জোড়ায় থাকে। পাতার ছায়ার বসে থাকতে পছন্দ করে।